text:
Vaega 132
1–6, E maua le faaeaga e ala i le feagaiga fou ma tumau-faavavau; 7–14, Ua tuu mai tuutuuga ma tulaga o lena feagaiga; 15–20, O le faaipoipoga faaselesitila ma le faaauauga o le iunite o le aiga e mafai ai e tagata ona avea ma atua; 21–25, O le ala vaapiapi ma lauitiiti e tau i ola e faavavau; 26–27, Ua tuu mai le tulafono e faatatau i le upuleaga e faasaga i le Agaga Paia; 28–39, O folafolaga o le faatelega e faavavau ma le faaeaga ua faia i perofeta ma le Au Paia i vaitausaga uma; 40–47, Ua tuu mai ia Iosefa Samita le mana e faamauina ma faamau ai i le lalolagi ma i le lagi; 48–50, Ua faamaufaailogaina e le Alii i luga o ia lona faaeaga; 51–57, Ua fautuaina Emma Samita ia faamaoni ma tonu; 58–66, Ua tuu mai tulafono e pulea ai le faia o avā e tele.
1 E Moni, ua faapea ona fetalai mai o le Alii ia te oe laʼu auauna, Iosefa, talu ai ona ua e ole mai i loʼu lima ia e iloa ma malamalama pe na faapefea ona taʼuamiotonuina e Aʼu, o le Alii, aʼu auauna o Aperaamo, Isaako, ma Iakopo, e pei foi o aʼu auauna o Mose, Tavita ma Solomona, e faatatau i le mataupu autu ma le mataupu faavae o lo latou faia o aavā ma palake e toatele—
2 Faauta, ma tagai, o Aʼu o le Alii lou Atua, ma o le a ou tali atu ia te oe e uiga i lenei mataupu.
3 O lea, ia asaunia lou loto e talia ma usiusitai i faatonuga o le a Ou tuu atu ia te oe; ona o i latou uma o e e faaali atu ia te i latou lenei tulafono e ao ina usiusitai i lea lava.
4 Aua faauta, Ou te faaali atu ia te outou se afeagaiga fou ma tumau-faavavau; afai tou te lē mau i lena feagaiga, ona etausalaina lea o outou; aua e leai se tasi e mafai ona iteena lenei feagaiga ma faatagaina e ulu mai i loʼu mamalu.
5 Aua o i latou uma o e e fia mauaina se afaamanuiaga i loʼu lima ia mau i le etulafono na tofia mo lena faamanuiaga, ma ona tulaga, e pei ona sa faatutuina mai i luma atu o le faavaega o le lalolagi.
6 Ma e faatatau i le feagaiga fou ma atumau-faavavau, sa faatuina mo le atoatoaga o loʼu emamalu; ma o ia o lē e mauaina lona atoatoaga e ao ma tatau ona mau i le tulafono, po o le a tausalaina o ia, ua fetalai mai ai le Alii le Atua.
7 Ma e moni Ou te fai atu ia te outou, o atuutuuga o lenei tulafono e faapea: O feagaiga, konekarate, ioega, tautinoga, etautoga, folafolaga, tu, sootaga, mafutaga, po o faamoemoega uma, e lē faia ma osia ma ifaamauina i le oAgaga Paia o le folafolaga, e ia o lē ua faauuina, mo le taimi nei ma mo le faavavau atoa, ma lena foi ua sili ona paia, i le ufaaaliga ma le poloaiga e ala i lē o laʼu faauuina, o lē ua Ou tofia i le lalolagi e umia lenei mana (ma ua Ou tofia i laʼu auauna o Iosefa e umia lenei mana i aso e gata ai, ma e lē sili atu lava i le toatasi lē e i luga o le lalolagi e faaee atu i ai lenei mana ma fki o le perisitua i le taimi e tasi), e leai se aoga, āuga, po o se malosi i le toetutu mai ma pe a mavae le toetutu mai le oti; ona o konekarate uma e lē faia mo lenei faamoemoe e i ai se iuga pe a oti tagata.
8 Faauta, o loʼu fale o se fale o le maopoopo, ua fetalai mai ai le Alii le Atua, ae lē o se fale o le fenumiaʼi.
9 Ou te talia ea se ataulaga, ua fetalai mai ai le Alii, ua lē faia i loʼu igoa?
10 Pe Ou te talia mai i o outou lima se mea Ou te lei atofiaina?
11 Ma Ou te tofi atu ea ia te outou se mea, ua fetalai mai ai le Alii, vagana ai ua ala atu i se tulafono, e pei lava ona afaauu atu e Aʼu ma loʼu Tamā ia te outou, ae lei i ai le lalolagi?
12 O Aʼu o le Alii lou Atua; ma Ou te tuu atu ia te outou le poloaiga lenei—e leai se tagata e asau i le Tamā vagana e ala atu ia te aʼu po o i laʼu upu, o laʼu tulafono lea, ua fetalai mai ai le Alii.
13 Ma o mea uma o i le lalolagi, pe na faauuina e tagata, i nofoalii, po o itumalo, po o mana, po o mea taʼutaʼua, po o a lava i latou, ua lē ala atu ia te aʼu po o i laʼu upu, ua fetalai mai ai le Alii, o le a lafo i lalo, ma o le a alē tumau pe a mavae ona oti o tagata, pe i le toetutu mai po o le mavae o le toetutu mai, ua fetalai mai ai le Alii lou Atua.
14 Aua soo se mea e tumau e ala atu ia te aʼu; ma o soo se mea e lē ala atu ia te aʼu o le a luluina ma faaumatia.
15 O lea, afai e afaaipoipo e se tane se avā ia te ia i le lalolagi, ma lē faaipoipoina e ia o ia e aʼu po o i laʼu upu, ma osifeagaiga o ia ma ia aʼo i ai pea o ia i le lalolagi ma ia foi faatasi ma ia, e lē aoga la laua feagaiga ma le faaipoipoga pe a oti i laua, ma pe a o ese i laua mai le lalolagi; o lea, e lē noatia i laua i se tulafono pe a o ese i laua mai le lalolagi.
16 O lea, pe a o ese i laua mai le lalolagi, e lē faaipoipo i laua pe tuuina atu i le afaaipoipoga; ae o ni eagelu tofia i le lagi, o agelu ia o ni auauna galulue, e auauna atu ia te i latou o e ua agavaa mo se fuataga mamao tele atu, ma silisli atu naʼuā, ma faavavau, o le mamalu.
17 Ona o nei agelu sa lē ola i laʼu tulafono; o lea, e lē mafai ai ona faateleina i latou, ae tumau eseese ma nonofo taitoatasi, e aunoa ma le faaeaga, i lo latou tulaga faaolaina, i le faavavau atoa; ma e mai le taimi lena i luma, e lē o ni atua, ae o ni agelu a le Atua e faavavau ma faavavau lava.
18 O lenei foi, e moni Ou te fai atu ia te outou, afai e faaipoipo e se tane se avā, ma osia se feagaiga ma ia mo le taimi nei ma mo le faavavau, afai e lē faia lena feagaiga e aʼu po o i laʼu upu, o laʼu tulafono lea, ma lē faamauina e le Agaga Paia o le folafolaga, e ala atu ia te ia o lē ua Ou faauuina ma tofia i lenei mana, e lē aoga pe taulia pe a o ese i laua mai le lalolagi, ona ua lē faatasia i laua e aʼu, ua fetalai mai ai le Alii, pe i laʼu upu; a o ese i laua mai le lalolagi e lē mafai ona talia iina, ona ua tofia agelu ma atua iina, o e e lē mafai ona laua pasia; o lea, e lē mafai ona laua maua loʼu mamalu; aua o loʼu fale o se fale o le maopoopo, ua fetalai mai ai le Alii le Atua.
19 O lenei foi, e moni Ou te fai atu ia te outou, afai e faaipoipo e se tane se avā i laʼu upu, o laʼu tulafono lea, ma i le afeagaiga fou ma le tumau-faavavau, ma ua efaamauina ia te i laua e le Agaga Paia o le ifolafolaga, e ia o lē ua faauuina, o lē ua Ou tofia i ai lenei mana ma oki o lenei perisitua; ma o le a fai atu ia te i laua—O le a oulua tutulai mai i le uluai toetutu; ma afai pe a mavae le uluai toetutu, i le toetutu mai e soo ai; ma o le a mautofi i unofoalii, malo, itumalo, ma mana, ma puleaga, o mea maualuluga uma ma loloto—ona tusia lea i le fTusi o le Ola a le Tamai Mamoe, e faapea o le a le faia e ia se fasioti tagata e faamasaa ai le toto lē sala, ma afai e ola i laua i laʼu feagaiga, ma lē faia se fasioti tagata e faamasaa ai le toto lē sala, o le a faia ia te i laua i mea uma i soo se mea e tuu atu e laʼu auauna i luga o i laua, i le taimi nei, ma i le faavavau atoa; ma o le a taulia atoatoa pe a i ai i laua i fafo o le lalolagi; ma o le a laua pasi atu i agelu ma atua, o e ua faatutu iina, i lo laua gfaaeaga ma mamalu i mea uma, e pei ona faamauina i luga o o laua ulu, o le mamalu lea o le atoatoaga ma le faaauauina o fanau e faavavau ma faavavau lava.
20 Ona avea ai lea o i laua ma atua, aua ua leai so laua gataaga; o lea o le a i ai i laua mai le faavavau-tumau i le faavavau-tumau, ona ua i ai pea lava i laua; ona avea ai lea o i laua i luga o mea uma, aua ua pule i laua i mea uma. Ona avea ai lea o i laua ma aatua, aua ua ia i laua le emana uma, ma o agelu e i lalo o la laua puleaga.
21 E moni, e moni, Ou te fai atu ia te outou, vagana ua outou ola i laʼu atulafono e lē mafai ona outou maua lenei mamalu.
22 Aua e avaapiapi le faitotoa, ma lauitiiti le eala e tau i le faaeaga ma le faaauauga o iola, ma e toaitiiti e e i ai e mauaina, ona ua outou lē talia aʼu i le lalolagi pe tou te iloa aʼu.
23 Ae afai tou te talia aʼu i le lalolagi, ona outou iloa lea o aʼu, ma maua lo outou faaeaga; ina ia outou i ai foi i le amea Ou te i ai.
24 O ola nei e afaavavau—o le iloa lea o le Atua poto ma moni e toatasi, ma Iesu Keriso, o lē na eauina mai e ia. O Aʼu o ia. O lea, ia outou talia laʼu tulafono.
25 E avatele le faitotoa, ma lautele le ala e tau i le eoti; ma e toatele o i ai e o atu iina, ona ua latou lē italia aʼu, pe ua latou ola i laʼu tulafono.
26 E moni, e moni, Ou te fai atu ia te outou, afai e faaipoipo e se tane se avā e tusa ma laʼu upu, ma ua faamauina i laua e le aAgaga Paia o le folafolaga, e tusa ma laʼu tofiga, ma faia e le tane po o le avā soo se agasala lava po o se solitulafono e faasaga i le feagaiga fou ma tumau-faavavau, ma ituaiga uma o upuleaga, ma afai la te lē efaia se fasioti tagata la te faamasaa ai le toto lē sala, o le a la tutulai mai lava i le uluai toetutu, ma ulu atu i lo laua faaeaga; ae o le a faaumatia i laua i la le tino, ma o le a ituu atu i laua i tuʼiga a oSatani seia oo i le aso o le togiolaina, ua fetalai mai ai le Alii le Atua.
27 O le aupuleaga e faasaga i le Agaga Paia, lea e elē faamagaloina i le lalolagi po o i fafo o le lalolagi, o lo outou faia lea o le fasioti tagata tou te faamasaa ai le toto lē sala, ma outou ioe ai i loʼu oti, ina ua uma ona outou talia o laʼu feagaiga fou ma tumau-faavavau, ua fetalai mai ai le Alii le Atua; ma o ia o lē e lē ola i lenei tulafono e leai se ala e mafai ona ulu mai ai i loʼu mamalu, ae o le a itausalaina, ua fetalai mai ai le Alii.
28 O Aʼu o le Alii lou Atua, ma o le a Ou tuu atu ia te oe le tulafono o laʼu Perisitua Paia, e pei ona faauuina e Aʼu ma loʼu Tamā ae lei i ai le lalolagi.
29 Na maua e aAperaamo mea uma, soo se mea lava na maua e ia, e ala i le faaaliga ma le poloaiga, i laʼu upu, ua fetalai mai ai le Alii, ma ua ulu atu i lona faaeaga ma ua nofo i luga o lona nofoalii.
30 Na maua e Aperaamo afolafolaga e faatatau i ana fanau, ma e faatatau i le fua o ona sulugatiti—o lē o ona esulugatiti ua e sau ai, o lona uiga, o laʼu auauna o Iosefa—ia sa faamoemoe ia faaauau pea i le umi latou te i ai i le lalolagi; ma e faatatau ia Aperaamo ma ana fanau, o le a faaauau pea ia te i latou i fafo o le lalolagi; o le a faaauau pea i le lalolagi ma i fafo o le lalolagi ona lē mafaitaulia i latou e pei o ifetu; pe, afai tou te faitauina le oneone o i luga o le matafaga tou te lē mafai ona faitaulia i latou.
31 O lenei folafolaga ua a outou foi, aua o outou e tupuga mai ia aAperaamo, ma sa faia le folafolaga ia Aperaamo; ma o lenei tulafono ua i ai le faaauauga o galuega a loʼu Tamā, ia ua faamamaluina ai e ia o ia lava.
32 O lea, ia outou o atu, ma fai agaluega a Aperaamo; ia outou ulu mai i laʼu tulafono ma o le a faaolaina ai outou.
33 Ae afai tou te lē ulu mai i laʼu tulafono e lē mafai ona outou maua le folafolaga a loʼu Tamā, lea na faia e ia ia Aperaamo.
34 Sa apoloaiina Aperaamo e le Atua, ma sa tuu atu e eSara iAkara ia Aperaamo e avea ma ana avā. Ma aisea na fai ai e Sara lena mea? Aua o le tulafono lea; ma sa tutupu mai ia Akara tagata e toatele. O lea, o lenei mea, na faataunuu ai folafolaga, faatasi ma isi mea.
35 O lea, sa i ai ea Aperaamo i lalo o tausalaga? E moni Ou te fai atu ia te outou, E leai; aua o Aʼu, o le Alii, na apoloaiina.
36 Sa apoloaiina Aperaamo e osi atu lona atalii o eIsaako; e ui i lea, sa tusia: Aua e te ifasioti tagata. E ui i lea, sa lē musu Aperaamo, ma sa faitauina lea mea ia te ia mo le oamiotonu.
37 Sa maua e Aperaamo ni apalake, ma sa latou fanauina ia te ia ni fanau; ma sa faitauina lea mea ia te ia mo le amiotonu, ona sa tuu atu i latou ia te ia, ma sa ola o ia i laʼu tulafono; e pei foi ona sa lei faia e Isaako ma eIakopo ni isi lava mea nai lo mea na poloaiina ai i laua; ma ona sa laua lē faia ni isi lava mea nai lo mea na poloaiina ai i laua, ua ulu atu i laua i a laua ifaaeaga, e tusa ma folafolaga, ma ua nonofo i luga o nofoalii, ma ua lē o ni agelu ae o ni atua.
38 Sa maua foi e aTavita avā ma palake e etoatele, ma aʼu auauna foi o Solomona ma Mose, e pei foi o le toatele o isi o aʼu auauna, mai le amataga o le foafoaga e oo mai i le taimi nei; ma e leai se mea sa latou agasala ai vagana ai i mea na sa latou lē maua mai ia te aʼu.
39 O avā ma palake a Tavita sa atuu atu ia te ia e aʼu, i le lima o Natano, laʼu auauna, ma isi o perofeta o e na i ai eki o lenei mana; ma sa leai se tasi o ia mea na agasala ai o ia faasaga mai ia te aʼu vagana i le tulaga e uiga ia iUria ma lana avā; ma, o lea ua paʼū ai o ia mai lona faaeaga, ma maua lana vaega; ma o le a lē fai mona tofi i latou i fafo o le lalolagi, ona ua Ou otuuina atu i latou i se isi, ua fetalai mai ai le Alii.
40 O Aʼu o le Alii lou Atua, ma ua Ou tuu atu ia te oe, laʼu auauna, Iosefa, se tofiga, ma atoefuatai mea uma. Ole mai i mea e te manao i ai, ma o le a tuu atu ia te oe e tusa ma laʼu upu.
41 Ma ona ua e ole mai e uiga i le mulilua, e moni, e moni Ou te fai atu ia te oe, afai e talia e se tane se avā i le feagaiga fou ma tumau-faavavau, ma afai e faatasi le tamaitai ma se isi alii, ma Ou te lei tofiaina ia te ia e ala i le faauuga paia, ua faia e le tamaitai le mulilua ma o le a faaumatia.
42 Afai ua lē i ai le tamaitai i le feagaiga fou ma le tumau-faavavau, ma ua faatasi o ia ma se isi alii, ua afaia e le tamaitai le mulilua.
43 Ma afai e faatasi lana tane ma se isi fafine, ma ua i ai le tane i lalo o se afolafolaga, ua soli e le tane lana folafolaga ma ua faia e ia le mulilua.
44 Ma afai e lei faia e le tamaitai le mulilua, ae ua mamā ma e lei solia e ia lana folafolaga, ma ua iloa e ia lena mea, ma Ou faaali atu ia te oe, o laʼu auauna o Iosefa, lena mea, ona i ai lea ia te oe le mana, e ala i le mana o laʼu Perisitua Paia, e ave ai o ia ma tuu atu o ia i le tane e lei mulilua ae ua afaamaoni; ona o le a fai lea tane ma pule i mea e tele.
45 Aua ua Ou faaee i luga o oe aki ma le mana o le perisitua, lea ua Ou etoefuatai ai mea uma, ma faailoa atu ai ia te oe mea uma i le taimi e tatau ai.
46 Ma e moni, e moni, Ou te fai atu ia te oe, o soo se mea e te afaamaufaailogaina i le lalolagi o le a faamaufaailogaina i le lagi; ma o soo se mea e te faamauina i le lalolagi, i loʼu igoa ma i laʼu upu, ua fetalai mai ai le Alii, o le a faamauina e faavavau i le lagi; ma o soo se agasala a soo se tasi e te efaamagaloina i le lalolagi o le a faamagaloina foi e faavavau i le lagi; ma o soo se agasala a soo se tasi e te taofia pea i le lalolagi o le a taofia pea foi i le lagi.
47 O lenei foi, e moni Ou te fai atu, o soo se tasi e te faamanuiaina o le a Ou faamanuiaina foi, ma o soo se tasi e te fetuuina o le a Ou afetuuina, ua fetalai mai ai le Alii; aua o Aʼu, o le Alii, o lou Atua.
48 O lenei foi, e moni Ou te fai atu ia te oe, laʼu auauna Iosefa, soo se mea e te foai atu i le lalolagi, ma o soo se tasi e te foai atu i ai, soo se isi lava i luga o le lalolagi, e ala i laʼu upu ma tusa ai ma laʼu tulafono, o le a asia i faamanuiaga ae lē o fetuu, ma faatasi ma loʼu mana, ua fetalai mai le Alii, o le a aunoa ma le tausalaga i le lalolagi ma i le lagi.
49 Aua o Aʼu o le Alii lou Atua, ma o le a faatasi ma oe e oo lava i le agataaga o le lalolagi, ma i le faavavau atoa; aua e moni Ou te efaamauina i luga o oe lou ifaaeaga, ma saunia se nofoalii mo oe i le malo o loʼu Tama, faatasi ma Aperaamo lou otamā.
50 Faauta, ua Ou vaai i au ataulaga, ma o le a faamagaloina au agasala uma; ua Ou vaai i au taulaga i le usiusitai i mea na Ou taʼu atu ia te oe. O lea, inā alu ia, ma Ou te saunia se ala mo lou sao atu, e pei ona Ou etaliaina le taulaga a Aperaamo i lona atalii o Isaako.
51 E moni, Ou te fai atu ia te oe: Ou te tuu atu se poloaiga i laʼu auauna tamaitai o Emma Samita, lau avā, o lē na Ou tuu atu ia te oe, ia taofi e ia o ia lava ma ia lē auai i le mea na Ou poloaiina oe e tuu atu ia te ia; aua sa Ou faia lena mea, ua fetalai mai ai le Alii, e tofotofo ai oulua uma, e pei ona sa Ou faia ia Aperaamo, ma ina ia mafai ona Ou tapaina ai se taulaga-mu mai o oulua lima i se feagaiga ma se taulaga-osi.
52 Ma ia tuu atu i laʼu auauna tamaitai, o aEmma Samita, ia talia i latou uma o e ua tuu atu i laʼu auauna o Iosefa, ma o e ua amiomamā ma mamā i oʼu luma; ma o e ua lē mamā, ae ua fai mai ua mamā i latou, o le a faaumatia, ua fetalai mai ai le Alii le Atua.
53 Aua o Aʼu o le Alii lou Atua, ma ia outou usiusitai mai i loʼu leo; ma Ou te tuu atu i laʼu auauna o Iosefa ia faia o ia ma pule i mea e tele; ona ua afaamaoni o ia i luga o mea itiiti; ma o le a Ou faamalosia o ia mai le taimi nei i luma.
54 Ma Ou te poloai atu i laʼu auauna tamaitai, o Emma Samita, ia nofo ma pipii atu i laʼu auauna o Iosefa, ae lē i se isi lava. Ae afai e lē ola o ia i lenei poloaiga o le a faaumatia o ia, ua fetalai mai ai le Alii; aua o Aʼu o le Alii lou Atua, ma o le a faaumatiaina o ia pe afai e lē ola o ia i laʼu tulafono.
55 Ae afai e lē ola o ia i lenei poloaiga, ona faia lea e laʼu auauna o Iosefa o mea uma mo ia, e pei lava ona fai mai o ia; ma o le a Ou faamanuiaina o ia ma faateleina o ia ma tuu atu ia te ia ataisautuaselau i lenei lalolagi, o tamā ma tinā, o uso ma tuafafine, o fale ma laueleele, o avā ma fanau, ma palealii o eola e faavavau i lalolagi e faavavau.
56 O lenei foi, e moni Ou te fai atu, ia tuu atu i laʼu auauna-tamaitai ia afaamagalo atu i laʼu auauna o Iosefa i ana solitulafono; ona faamagaloina ai lea o ia i ana solitulafono, ia sa solitulafono ai o ia faasaga mai ia te aʼu; ma o Aʼu o le Alii lou Atua, o le a faamanuiaina o ia, ma faateleina o ia, ma faia ia olioli lona loto.
57 O lenei foi, Ou te fai atu, ia lē tuu atu i laʼu auauna o Iosefa e tuu ese atu i fafo ana meatotino mai ona lima, neʼi sau se fili ma faaumatia o ia; aua ua asaili Satani e faaumatia; aua o Aʼu o le Alii lou Atua, ma o ia o laʼu auauna; ma faauta, ma tagaʼi, ua Ou faatasi ma ia, e pei ona sa Ou i ai ia Aperaamo, lou tamā, e oo lava i lona efaaeaga ma lona mamalu.
58 O lenei, e faatatau i le tulafono o le aperisitua, e tele mea e faatatau i ai.
59 E moni, afai e valaaulia se tagata e loʼu Tamā, e pei o aArona, i loʼu lava leo, ma ala i le leo o ia o lē na auina mai aʼu, ma ua Ou faaeeina o ia i eki o le mana o lenei perisitua, afai e fai e ia se mea i loʼu igoa, ma e tusa ai ma laʼu tulafono ma i laʼu upu, ma o le a lē faia e ia se agasala, o le a Ou taʼuamiotonuina o ia.
60 O lea, ia lē tuu atu i se tasi, e faitio i laʼu auauna o Iosefa; aua o le a Ou tauamiotonuina o ia; ona o le a faia e ia le taulaga ua Ou tapaina mai i ona lima mo ana solitulafono, ua fetalai mai ai le Alii lo outou Atua.
61 O lenei foi, e faatatau i le tulafono o le perisitua—afai e faaipoipo e soo se alii se ataupou, ma ua manao e faaipoipo i se eisi foi, ma tuu mai e lē na muamua lana faatagaga, ma afai e faaipoipo le alii i le avā lona lua, ma o i laua uma o ni taupou, ma e lei folafola atu i se isi lava alii, ona tauamiotonuina lea o lea alii; e lē mafai ona mulilua lenei alii ona ua tuuina atu i laua ia te ia; ona e lē mafai ona mulilua o ia ma lē ua ā ia ae lē a se isi lava.
62 Ma afai e tuu atu ia te ia ni taupou e toasefulu i lenei tulafono, e lē mafai ona mulilua ai o ia, ona ua ā ia i latou, ma ua tuuina atu i latou ia te ia; o lea ua tauamiotonuina ai o ia.
63 Ae afai e faatasi se tasi po o se isi o taupou e toasefulu ma se isi alii ina ua uma ona faaipoipoina o ia, ua faia e lea taupou le mulilua, ma o le a faaumatia o ia; ona ua tuu atu i latou ia te ia e afaateleina ma faatumuina le lalolagi, e tusa ma laʼu poloaiga, ma faataunuu le folafolaga na tuuina mai e loʼu Tamā i luma mai o le faavaega o le lalolagi, ma mo lo latou faaeaga i lalolagi e faavavau, ina ia latou fanauina agaga o tagata; ona o totonu o lenei mea e faaauau ai pea le egaluega a loʼu Tamā, ina ia faamamaluina o ia.
64 O lenei foi, e moni, e moni, Ou te fai atu ia te outou, afai e i ai se avā i se alii, o lē ua umia ki o lenei mana, ma aoao atu e ia i lana avā le tulafono o laʼu perisitua, e faatatau i ia mea, ia talitonu le avā ma auauna ia te ia, po o le a faaumatia o ia, ua fetalai mai ai le Alii lo outou Atua; ona o le a Ou faaumatia o ia; aua o le a Ou faalauteleina loʼu igoa i luga o i latou uma o e talia ma ola i laʼu tulafono.
65 O lea, o le a tusa ai ma le tulafono ia te aʼu, pe afai e lē talia e le fafine lenei tulafono, le mauaina e le tane o soo se mea o mea uma e tuu atu e Aʼu, o le Alii lona Atua, ia te ia, ona sa lē talitonu le fafine ma auauna atu i le tane e tusa ai ma laʼu upu; ma ona avea ai lea o le fafine ma solitulafono; ma tatala ai le tane mai le tulafono a Sara, o lē sa auauna atu ia Aperaamo e tusa ai ma le tulafono i le taimi ina ua Ou poloaiina Aperaamo e ave Akara e fai ma ana avā.
66 Ma o lenei, e faatatau i lenei tulafono, e moni, e moni, Ou te fai atu ia te oe, o le a Ou faaali atu ni isi mea e tele ia te oe, i se taimi o mulimuli mai; o lea, ia lava ai lea mo le taimi nei. Faauta, o Aʼu o le Alefa ma le Omeka. Amene.


c: text/html

text:
Fia taga’i le Fono i le fa’asoasoaina o tupe a le LBJ
O le fesiligia ai e le Fono Faitulafono o totogi o lo o maua e fa’auluuluga o le LBJ, na afua ai ona tu’uina atu e Senatoa Alo Dr. Paul Stevenson le tatau ona fai o se su’esu’ega mae’ae’a a le Fono, i le fa’asoasoaina o tupe a le falemai, ona e i ai le talitonuga e i ai le vaega o lo o mafua mai ai tulaga faaletonu tau tupe.
I fa’amaumauga o lo o taulimaina nei e le Fono, ua fa’ailoa mai ai tulaga o totogi a le pulega a le LBJ. E $120,000 le pule, $100,000 le teutupe, ae $91,000 le totogi o le loia o lo o i ai, e ui o le Loia Sili e gafa ma le taulimaina o mataupu tau fa’amasinoga pe afai e alia’e mai ni tagi fa’asaga i le falemai.
Na saunoa Alo, toeitiiti lava ta’i lima tausaga, ma tagi mai le falemai i le malo ma le Fono mo se $15 miliona e fesoasoani ai i ana galuega fa’atino. Na taua e le alii Senatoa e fa’apea, e ui ua mae’a ona faia nisi o su’esu’ega a le Fono e fa’atatau i le falemai, peitai e i ai lona talitonuga e le’i lava ia su’esu’ega, e le o loloto foi le silasila a le fono i auala e tatau ona uia.
Na taua e Alo, o lo o i ai fa’aletonu o lo o tula’i mai i le puleaina o tupe a le falemai, o le mafua’aga foi lena e ala ai ona tagi so’o atu i le fono ma le malo mo se tupe.
“Na avea muamua foi i ai e le Fono le nonogatupe e $10 miliona e fesoasoani ai i lana tautua, toe avatu i ai ma le $5 miliona mulimuli ane ai, ae o lea foi ua toe fai mai ua leai se tupe, e foliga mai e i ai le faafitauli o loo tulai mai i le faaaogaina o tupe a le falemai,” o le saunoaga lea a Alo.
Na saunoa fo’i le alii Senatoa, e le mafai e le fono ona fa’atonutonu gaioiga a le falemai i le taimi nei, aua o lo o maliliu pea tagata ona o le fa’aletonu.
Saunoa le alii Senatoa ia Fuata Dr. I’atala e fa’apea, e le iloa e ia pe aisea e aumai ai e le falemai tagata mai fafo e galulue i le falemai, e o’o lava foi i fomai, ae o lea o lo o i ai alo ma fanau a Samoa ua i ai le tomai ma le agava’a i le faatinoga o galuega nei.
Na taua e le alii Senatoa, o ia foi o se foma’i sa galue i le falemai mo le tele o tausaga, o le totogi lea e maua e le fomai mai fafo e toatasi o loo aumai e le LBJ, e mafai ona totogi ai fomai Samoa e toatolu latou te faatinoina le galuega lava lea e tasi.
Na saunoa fo’i Fuata, e le fa’ailoga lanu ona manatu, ae o le alofa i le atunuu e mafua ai ona ia fautuaina le fono ina ia ave se fautuaga i le falemai ina ia silasila totoa i tulaga ia.
O le finagalo lava foi lea e tasi na fesiligia e le alii faipule ia Toeaina Faufano Autele ina ua talanoaina i le maota o sui le mataupu lava lenei e uiga i le falemai i le aso ananafi.
Na saunoa le alii faipule ia Taotasi A. Soliai, e le iloa po o fea e oso mai ai le $15 miliona lea o lo o tagi mai ai le falemai e avatu e le fono ma le malo e faatino ai ana galuega, ae o lea e lei o’o mai se talosaga i le Fono.
E lei mautu mai se isi gaioiga a le Fono pe toe fa’atulaga nisi a latou iloiloga ma le pulega a le falemai, e uiga i le mataupu i siitaga o totogi lea na amata i le vaiaso nei.

robotstxt: allowed

filter: keep


text:
MATAUPU AUTU | AUALA E PULEA AI AU MASANIGA
2. Filifili Lelei Lou Siʻomaga
Na e filifili e ʻai meaʻai paleni, ae ua taufaaosooso tele mai le aisakulimi iā te oe.
Na e filifili e lē toe ulaula, ae ua tuu mai e sau uō e iloa o loo e taumafai e taofi lau ulaula, se sikareti iā te oe.
Na e fuafua e faamalositino nei, ae e oo lava i le suʻeina o ou seevae toleni ua pei o se galuega mamafa iā te oe.
Pe e te mātauina le mea e tutusa ai nei tulaga? Ua iloa mai i mea e tutupu, e aafia lo tatou taulau e atiaʻe masaniga lelei ma taofia masaniga leaga, i le siʻomaga po o tulaga e tatou te i ai ma tagata e tatou te faifaimea faatasi.
MATAUPU SILISILI O LE TUSI PAIA: “O lē ua iai le utaga mamao e na te iloa atu le mala ma lafi ai, a o lē ua leai se poto masani e alu atu pea o ia ma malaia ai i āuga leaga.”—Faataoto 22:3.
Ua fautuaina i tatou i le Tusi Paia ia mafaufau muamua. O le faia faapea e tatou te ʻalofia ai tulaga e lē ausia ai o tatou sini, ae tuu i tatou i tulaga e maua ai iʻuga aogā. (2 Timoteo 2:22) Pe a faafaigofie, e atamai ona filifili lelei lo tatou siʻomaga.
Ia faafaigatā ona fai le mea sesē, ae faafaigofie ona fai le mea saʻo
MEA E MAFAI ONA E FAIA
Ia faafaigatā ona fai le mea sesē. O se faataʻitaʻiga, pe afai o e taumafai e ʻalofia meaʻai e leai se malosi e maua ai, ia taumafai e aua neʻi tuuina i lou umukuka ni meaʻai e lē lelei mo oe. O le faia faapea, pe a faaosoosoina oe, o le a tele au galuega e fai pe a e lolo i ai, ae o le a leai sau galuega e faia pe a e lē lolo i ai.
Ia faafaigofie ona fai le mea saʻo. O se faataʻitaʻiga, pe afai e te fuafua o lau mea muamua e fai i le taeao o le faamalositino, ia tuu ou ofu toleni i autafa o lou moega i le pō a o leʻi moe. O le faigofie ona amata, o le faigofie foʻi lenā ona faatino.
Ia filifili lelei au uō. E masani ona tatou pei o tagata e tatou te faifaimea faatasi. (1 Korinito 15:33) O lea, ia faaitiitia le faifaimea faatasi ma tagata e uunaʻia masaniga o loo e taumafai e taofia, ae faauō iā i latou e uunaʻia masaniga lelei.


text:
Pe e te fia faitauina lenei mataupu i le gagana %%?
Tusi Paia i le Initaneti
O LE TUSI PAIA–O LE FAALILIUGA A LE LALOLAGI FOU
Pe e te fia faitauina lenei mataupu i le gagana %%?
Numera 3:1-51
3 O augātupulaga nei o Arona ma Mose i le aso na fetalai mai ai Ieova iā Mose i le Mauga o Sinai.+2 O igoa nei o atalii o Arona: O Natapu, o le ulumatua lea, o Aviu,+ o Eleasaro+ ma Itamaro.+3 O igoa nei o atalii o Arona, o ositaulaga faauuina o ē na tuu atu i ai le pule,* e auauna ai o ni ositaulaga.+4 Peitaʻi ua feoti Natapu ma Aviu i luma o Ieova, ina ua la faamū le afi+ ua faasāina i luma o Ieova i le toafa o Sinai; e leʻi maua foʻi ni o la atalii. Ae ua faaauau ona auauna Eleasaro+ ma Itamaro+ o ni ositaulaga faatasi ma lo la tamā o Arona.5 Ua fetalai mai Ieova iā Mose e faapea:6 “Ia aami mai le ituaiga o Levi,+ ma tuuina atu i latou i luma o Arona le ositaulaga, ina ia latou auauna+ iā te ia.7 E ao ona latou tausia o latou tiute tauave iā te ia, ma o latou tiute tauave i le faapotopotoga uma i luma o le faleʻie o le feiloaʻiga, i le faia o le auaunaga e tusa ai ma le faleʻie paia.8 E ao ona latou vaaia ipu+ uma o le faleʻie o le feiloaʻiga, ma tausia foʻi le tiute tauave o atalii o Isaraelu i le faia o le auaunaga e tusa ai ma le faleʻie paia.+9 Ia e tuuina atu le ʻau sa Levī iā Arona ma ona atalii. O i latou ua tofia mo ia, ma ua tuuina atu iā te ia mai i atalii o Isaraelu.+10 E te tofia Arona ma ona atalii, ma e tatau ona latou tausia la latou galuega faaositaulaga;+ e fasiotia so o se isi e faalatalata atu i ai.”+11 Ua fetalai atili mai Ieova iā Mose e faapea:12 “A o aʻu, Ou te talia le ʻau sa Levī mai i atalii o Isaraelu e sui ai ulumatua*+ uma lava mai i atalii o Isaraelu; e fai mo aʻu le ʻau sa Levī.13 E fai mo aʻu ulumatua uma.+ I le aso na ou faaumatia ai ulumatua uma a le atunuu o Aikupito,+ na ou faapaia ai mo aʻu o ulumatua uma o Isaraelu, o ulumatua a tagata atoa ma manu.+ E fai mo aʻu i latou uma. O aʻu o Ieova.”14 Ua fetalai mai pea Ieova iā Mose i le toafa o Sinai+ e faapea:15 “Ia lesitalaina atalii o Levi e tusa ma aiga o o latou tamā, e tusa foʻi ma o latou aiga. Ia e lesitalaina tane uma e amata mai i le tasi le masina agaʻi i luga le matutua.”+16 Ua lesitalaina i latou e Mose e tusa ma le poloaʻiga a Ieova, e pei ona faatonuina ai o ia.17 O igoa nei o atalii o Levi:+ o Keresona, o Koato ma Merari.+18 O igoa nei o atalii o Keresona, o aiga ia na tupuga mai iā te ia: o Lipeni ma Semi.+19 O atalii nei o Koato,+ o aiga ia na tupuga mai iā te ia, o Amaramo, o Isara,+ o Heperona ma Usialu.20 O atalii nei o Merari,+ o aiga ia na tupuga mai iā te ia, o Maali+ ma Muse.+O aiga ia o le ʻau sa Levī e tusa ma o latou tamā.21 O aiga na tupuga mai iā Keresona o tagata Lipeni+ ma tagata Semi.+ O aiga ia o Keresona.22 Na lesitalaina i latou e tusa ma le aofaʻi o tane uma e mai i le tasi le masina agaʻi i luga le matutua.+ E toʻafitu afe lima selau i latou na lesitalaina.+23 E nonofo aiga o tagata Keresona i tua o le faleʻie paia.+ E faatutū o latou faleʻie i le itu i sisifo.24 O le taʻitaʻi o le aiga* o tagata Keresona, o Eliasafo le atalii o Laeli.25 O le tiute tauave o atalii o Keresona+ e tusa ai ma le faleʻie o le feiloaʻiga, o le faleʻie paia lea ma o mea eseese e ufiufi+ ai le faleʻie,+ o le ʻie pupuni+ i le faitotoʻa o le faleʻie o le feiloaʻiga,26 ma mea e tautau+ i le lotoā, o le ʻie pupuni+ i le faitotoʻa o le lotoā, lea e soo ai le faleʻie paia ma le fata faitaulaga, ma maea+ o le faleʻie, ma mea uma e tusa ma lenei auaunaga.27 Na tupuga mai iā Koato+ le aiga o Amaramo, o le aiga o Isara, o le aiga o Heperona ma le aiga o Usialu. O aiga ia o Koato.28 E toʻavalu afe ono selau le aofaʻi o tane uma, e amata mai i le tasi le masina agaʻi i luga le matutua, o loo tausia le tiute tauave e tusa ma le mea paia.+29 Ua faatutū faleʻie o aiga o atalii o Koato i le itu i saute o le faleʻie paia.+30 O le taʻitaʻi o le aiga tamā o aiga uma o Koato, o Elisafano le atalii o Usialu.+31 O la latou tiute tauave+ o le vaavaaia lea o le Atolaau,+ o le laulau,+ o le tuugāmolī,+ o fata faitaulaga,+ ma mea uma+ o le mea paia ia e faaaogā e fai ai le auaunaga, o le ʻie pupuni,+ ma mea uma e tusa ma lea auaunaga.32 O le taʻitaʻi o taʻitaʻi uma o le ʻau sa Levī, o Eleasaro+ o ia o le atalii o Arona le ositaulaga, o lē e vaaia ē e tausia tiute tauave e tusa ma le mea paia.33 Na tupuga mai iā Merari le aiga o Maali+ ma le aiga o Muse.+ O aiga ia o Merari.+34 Na lesitalaina i latou e tusa ma le aofaʻi o tane uma e mai i le tasi le masina agaʻi i luga le matutua, e toʻaono afe lua selau i latou.+35 O le taʻitaʻi o le aiga o aiga uma o Merari, o Surielu le atalii o Aviaila. Ua latou faatutū o latou faleʻie i le itu i mātū o le faleʻie paia.+36 O le tiute tauave o atalii o Merari, o le vaavaaia lea o auivi laupapa+ o le faleʻie paia, o ona faalava,+ o ona poutū,+ o ona lagolago ma ona ipu+ ma mea uma e tusa ma lenei auaunaga,+37 o poutū+ uma e soo ai le lotoā, o lagolago,+ o pine ma maea o le faleʻie.38 O i latou e faatutū o latou faleʻie i le itu i sasaʻe o le faleʻie paia, i luma o le faleʻie o le feiloaʻiga i le mea e oso aʻe ai le lā, o Mose, o Arona ma ona atalii, o i latou ia e tausia le tiute tauave e tusa ai ma le faleʻie paia,+ o le tiute tauave lea mo atalii o Isaraelu. E fasiotia so o se isi e faalatalata ane i ai.+39 O i latou uma ua lesitalaina o le ʻau sa Levī, na lesitalaina e Mose ma Arona ona o le faatonuga a Ieova, e tusa ma o latou aiga, o tane uma e amata mai i le tasi le masina agaʻi i luga le matutua, e toʻalua sefulu lua afe i latou.40 Ona fetalai mai lea o Ieova iā Mose: “Ia lesitalaina tane ulumatua uma o atalii o Isaraelu e amata mai i le tasi le masina agaʻi i luga le matutua,+ ma faamauina lo latou faitau aofaʻi.41 Ia e aumai le ʻau sa Levī mo aʻu, e sui ai ulumatua uma o atalii o Isaraelu,+ ma manu lalata a le ʻau sa Levī e sui ai ulumatua o manu lalata a le fanauga a Isaraelu.+ O aʻu o Ieova.”42 Ona faia lea e Mose e pei ona poloaʻi mai ai Ieova iā te ia, ua ia lesitalaina ulumatua uma o atalii o Isaraelu.43 O ulumatua uma e tusa ma le aofaʻi o o latou igoa e amata mai i le tasi le masina agaʻi i luga le matutua, o i latou ia ua lesitalaina e toʻalua sefulu lua afe, lua selau fitu sefulu tolu.44 Ua fetalai mai pea Ieova iā Mose e faapea:45 “Ia e ave le ʻau sa Levī e sui ai ulumatua uma o atalii o Isaraelu, ia sui manu lalata a le ʻau sa Levī i a latou manu lalata; e ao ona avea le ʻau sa Levī ma oʻu tagata.+ O aʻu o Ieova.46 O le tau foʻi e faatauina+ mai ai ulumatua e toʻalua selau fitu sefulu tolu o atalii o Isaraelu, ia ua sili atu i le aofaʻi o le ʻau sa Levī,+47 e tatau ona e talia o sekeli e lima mo le tagata e toʻatasi.+ E ao ona e talia ia mea e tusa ma le fua masani o le mea paia. O le sekeli e tasi, e lua sefulu kire.+48 E ao ona e avatu iā Arona ma ona atalii le tupe, o le tau ua faatauina ai i latou ua sili atu i lo latou aofaʻi.”49 Ona ave lea e Mose o le tupe na totogi mo i latou ua sili atu lo latou aofaʻi nai lo o le aofaʻi o le ʻau sa Levī, e fai ma tau e faatauina ai.50 Na ia talia le tupe mai i ulumatua o atalii o Isaraelu, e afe tolu selau ono sefulu lima sekeli, e tusa ma le fua masani o le mea paia.51 Ona tuuina atu lea e Mose o le tau na faatauina ai iā Arona ma ona atalii e tusa ma le faatonuga a Ieova, e pei ona poloaʻi mai ai Ieova iā Mose.
Faamatalaga Pito i Lalo
^ I le gagana Eperu, “ia faatumu le lima” ma e faasino atu lenei faaupuga i le pule atoa i lima o ē e auauna o ni ositaulaga.
^ I le gagana Eperu, “o ulumatua uma ua tatala ai le faaʻautagata.”
^ O loo iai foʻi lenei faaupuga i le gagana Eperu i le fuaiupu e 30 ma le 35: “o le aiga o le tamā.”
mailto:?body=Faitau le Tusi Paia i le Initaneti%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D4%26Chapter%3D3%26wtlocale%3DSM%26srcid=share&subject=Faitau le Tusi Paia i le Initaneti


text:
Mataupu 4
Sa tapuai atu perofeta uma i le Tamā i le suafa o Keriso—O le tuuina atu o Isaako e Aperaamo o le faatusa lea o le Atua ma lona Alo e Toatasi na Fanaua—E tatau ona faaleleia e tagata i latou lava ma le Atua e ala i le Togiola—O le a teena e tagata Iutaia le maa faavae. E tusa o le 544–421 T.L.M.
1 O lenei faauta, sa oo ina ua uma ona ʼou aoao atu aʼu, o Iakopo i loʼu nuu mea e tele i le upu, (ma e lē mafai ona ou tusia ae nao se vaega itiiti o aʼu upu, ona o le faigata o le togitogiga o a matou upu i luga o papatusi) ma ua matou iloa o mea ua matou tusia i luga o papatusi e ao ina tumau;
2 Ae o soo se mea matou te tusia i luga o soo se isi mea vagana ai luga o papatusi, o le a fano ma mavae atu; ae e mafai ona matou tusia ni nai upu itiiti i luga o papatusi, e tuu atu ai ia matou fanau, faapea foi ma o matou uso pele, se vaega itiiti o le malamalama e uiga ia te i matou, pe e uiga i o latou tamā—
3 O lenei ua matou olioli i lenei mea; ma ua matou galulue ma le filiga e togitogi nei upu i luga o papatusi, i le faamoemoe o le a maua e o matou uso pele ma a matou fanau ia upu ma loto faafetai, ma vaai i ai ina ia mafai ona latou aoao ma le olioli ae lē o le faanoanoa, po o le inoino, e uiga i o latou uluai matua.
4 Aua, o le faamoemoe lenei ua matou tusia ai nei mea, ina ia mafai ona latou iloa sa matou ailoa e uiga ia Keriso, ma sa i ai ia te i matou se faamoemoe i lona mamalu i le tele o selau o tausaga i luma mai o lona afio mai; ma sa lē nao i matou sa i ai se faamoemoe mo lona mamalu, ae sa faapea foi eperofeta paia uma o e na i ai i luma atu o i matou.
5 Faauta, sa latou talitonu ia Keriso ma atapuai i le Tamā i lona suafa, ma ua matou tapuai foi i le Tamā i lona suafa. Ma o le faamoemoe lenei sa matou tausia ai le etulafono a Mose, na ifaasino atu ai o matou agaga ia te ia; ma o le pogai lenei ua faapaiaina ai ia te i matou o se mea amiotonu, e pei lava ona tuuina atu ia Aperaamo i le vao ia usiusitai i poloaiga a le Atua i le tuuina atu o lona atalii o Isaako, o se faatusa o le Atua ma lona oAlo e Toatasi na Fanaua.
6 O le mea lea, ua matou suesue ai i perofeta, ma sa matou maua faaaliga e tele ma le agaga o avaloaga; ma o le mauaina o nei emolimau uma na matou maua ai se faamoemoe, ma lē maluelue ai lo matou faatuatua, ua oo ina mafai moni lava ona matou ipoloai atu i le osuafa o Iesu ma usiusitai ai laau ia te i matou, po o mauga, po o galu o le sami.
7 E ui i lea, ua faailoa mai ia te i matou e le Alii le Atua lo matou avaivai, ina ia mafai ai ona matou iloa, o lona alofa tunoa, ma lona faamaualalo tele i le fanauga a tagata, ua matou maua ai le mana e fai ai ia mea.
8 Faauta, ua silisili ma ofoofogia galuega a le Alii. Ua lē amasuesueina lava le loloto o ana emealilo; ma e le mafai e le tagata ona iiloa ona oala uma. Ma e leai se tasi na te iloa ona ala vagana ai ua faaalia ia te ia; o le mea lea, uso e, aua le inoino i faaaliga a le Atua.
9 Aua faauta, o le mana o lana afetalaiga na sau ai le etagata i luga o le lalolagi, le lalolagi lea na foafoaina i le mana o lana fetalaiga. O le mea lea, afai na mafai e le Atua ona fetalai atu ma faapea ona i ai o le lalolagi, ma fetalai atu ma faapea ona foafoaina ai o le tagata, O lea la, aisea e lē mafai ai ona poloai atu i le ilalolagi, po o galuega a ona aao i luga o le lalolagi, e tusa ma lona loto ma lona finagalo?
10 O le mea lea, uso e, aua tou te saili e afautuaina le Alii, a ia outou talia fautuaga mai lona aao. Aua faauta, ua outou iloa lava ua fautua mai o ia i le epoto, ma le faamasinotonu, ma le alofa mutimutivale tele, i luga o ana galuega uma.
11 O le mea lea, uso pele e, ia outou faalelei ma ia e ala i le atogiola a Keriso, lona eAlo e Toatasi na Fanaua, ma ona mafai ai lea ona outou maua o se itoetu, e tusa ma le mana o le toetu ua ia Keriso, ma tuu atu ai outou i le Atua o ni ofaapolopolo a Keriso, ua faatuatua, ma ua maua se faamoemoe lelei o le mamalu ia te ia ae lei faaali mai e ia o ia lava i le tino.
12 Ma o lenei, le au pele e, aua tou te ofo i loʼu taʼu atu o nei mea ia te outou; aua aisea tatou te lē atautatala ai e uiga i le togiola a Keriso, ma saili ia maua se malamalama atoatoa e uiga ia te ia, e pei ona tatau ona tatou saili ia maua se malamalama e uiga i le toetutu ma le lalolagi a sau?
13 Faauta, oʼu uso e, o ia o lē ua vavalo, ia tuu atu ia te ia e vavalo mo le malamalama o tagata; aua e tautala mai le aAgaga i le upumoni ma e le pepelo. O le mea lea, e fetalai mai o ia e uiga i mea e pei ona ei ai moni lava, ma e uiga i mea e pei o le a i ai moni lava; o le mea lea, ua faaali imanino mai nei mea ia te i tatou, mo le olataga o o tatou agaga. Ae faauta, ua lē nao i tatou molimau i nei mea; ona sa fetalai atu foi i latou e le Atua i perofeta anamua.
14 Ae faauta, sa aua maaa tagata Iutaia; ma sa latou einoino i upu manino, ma latou fasioti perofeta, ma saili mo mea sa lē mafai ona latou malamalama i ai. O le mea lea, ona o lo latou itauaso, o se tauaso na oo mai i le latou vaai i tala atu o le faailoga, o lea o le a latou pauu ai; ona ua aveese e le Atua lana manino mai ia te i latou, ma tuu atu ia te i latou le tele o mea e olē mafai ona latou malamalama i ai, ona sa latou mananao i ai. Ma talu ai ona sa latou mananao i ai, o lea na faia ai e le Atua ia latou tautevateva.
15 Ma o lenei, o aʼu, o Iakopo, ua taitaiina aʼu e le Agaga ia ou vavalo atu; ona ua ou iloa e ala i galuega a le Agaga ua ia te aʼu, o le atautevateva o tagata Iutaia o le a latou eteena ai le ipapa e mafai ona latou atiaʼe ai i luga ma maua ai se faavae saogalemu.
16 Ae faauta, e tusa ma tusitusiga paia, o lenei apapa o le a avea ma efaavae tele, ma mulimuli, ma mautinoa moni e tasi, e mafai ona atiaʼe ai i luga tagata Iutaia.
17 Ma o lenei, aʼu pele e, e mafai faapefea e i latou nei, ina ua uma ona latou teena o le faavae mautinoa, ona mafai ona aatiaʼe ai i ona luga, ina ia mafai ona avea ma ao o lo latou tulimanu?
18 Faauta, oʼu uso pele e, o le a ou fofola atu lenei mealilo ia te outou; pe afai e lē luluina ai aʼu, i se ala, mai loʼu mausali i le Agaga, ma ou tautevateva ai ona o loʼu soona popole mo outou.


text:
Fagogo: Salu Vale le Lau Ta’amu a A’opo
[Malo le faitau, malo fo’i le onosa’i, ae alo mai loa o le toe soso’oina lenei o la tatou tala fa’asolo, lea na gata mai i le vaiaso na te’a nei i le taimi lea ua fesili atu ai le olomatua o Vineta ia Iose po o a leoleo ia sa ia lagona atu o ta’u i lana telefoni ao la talanoa ma lona to’alua.]
Na umi se taimi o tu Iose e le tali i le fesili a le olomatua o Vineta lea ua togi atu ia te ia, po o a leoleo ia sa ta’ua i le taimi na la talanoa ai ma Lumepa lona to’alua. Na avea le le mautonu o Iose atoa ai ma le leai o sana tali na toe oso atu ai le isi fesili a le olomatua, “O i ai se mea o kupu ia koe oe Iose ua mafua ai oga e gofo umi iigei? Afai e i ai se mea o kupu, e kakau oga kakou kalagoa gagei ma le koeaiga ina ia malamalama ai le maka’upu ma kaumafai aku ai se fesoasoani ia ke oe.” E fai lava tala ia a le olomatua o Vineta ma a’apa atu lona lima ua toe fa’aauau le saluina o le fale komiti o lo o leoleo ai, ma fa’asolo atu ai loa le fa’amamaina o le otaota i fafo o le fale, a o Iose o lo o tu ai lava i luma o le laulau lea o lo o i ai le telefoni sa talanoa ai ia Lumepa ua le mautonu lona mafaufau.
E le’i umi se taimi na tu tu ai le tamaloa i le ogatotonu o le fale komiti, ona ia a’apa atu loa lea i lona mitiafu lea o lo o ta’atia i luga o le nofoa ua toe fa’atautau i lona tau’au, ona ia savali ‘ese loa lea ma le fale ma toe fo’i atu i lo latou fale. “Sole Iose, aua ge’i galo sau gagei kakou kalagoa ma le koeaiga, ua e fa’alogo mai,” o le vala’au ane lea a Vineta i le tamaloa, ona toe punou lea i lalo ma toe fa’aauau le saluina o le otaota i lalo o le ulu lea e i tua o le fale komiti. O le olomatua o Vineta, o le to’alua lea o le tu’ua o le nu’u o Amouta lea o lo o nofo ai Iose, o le toeaina foi lea e faia uma tonu ma fa’aiuga a le nu’u, o le Sa’o o le aiga a Iose, ma, talu lava ona taunuu Iose i le nu’u e le misi umu ma taumafataga e momoli i le toeaina i afiafi uma ma aso Sa. O le afiafi lava o le aso lea na malaga atu ai loa leoleo fa’apitoa e to’afa i le va’a moe mo Salelologa mo le sa’ilia lea o Iose i lona nu’u ona o le su’esu’ega o lo o fa’agasolo e uiga i le maliu o Pulusi. Na ona taunu’u lava o le va’a moe i le uafu i Salelologa, agai sa’o atu loa lea o ali’i leoleo i le Ofisa autu i Tuasivi mo le pikiina lea o le ta’avale e fa’atinoina ai la latou galuega ma le fa’amoemoe, o le po lava lea e tatau ona latou aga’i atu ai i Amouta e sa’ili mai Iose ina ia latou toe maua le va’a usu mo Apia i le aso e soso’o ai. O le mae’a ai o leoleoga o le sa i le afiafi lea, na savali sa’o atu ai loa Iose i le fale o le Sa’o o lo latou aiga ma latou fai’aiga ai i le afiafi ona o le fa’amoemoe e fia faia se talanoaga e tusa ai o le mata’upu o lo o tula’i mai, ae o le afiafi lava fo’i lea na taunu’u ai loa ma leoleo i le nu’u ma tu’u fesilisili solo pe i ai se isi na te iloa se tamaloa e igoa ia Iose.


text:
Taliina Fesili Faale-Tusi Paia
Pe e mafai ona tatou iloa le upu moni e faatatau i le Atua?
O loo fesootaʻi mai le Atua i tagata. Sa ia faaaogā lona agaga paia po o le mana galue, ina ia faailoa atu ai ona manatu i mafaufau o ē na tusia le Tusi Paia. (2 Peteru 1:20, 21) E mafai la ona tatou iloa le upu moni e faatatau i le Atua, e ala i le faitauina o le Tusi Paia.—Faitau le Ioane 17:17; 2 Timoteo 3:16.
Ua faailoa mai e le Atua le tele o mea e faatatau iā te ia e ala mai i le Tusi Paia. Ua ia faailoa mai le māfuaaga na ia foafoaina ai le tagata, o mea o le a ia faia mo tagata, ma le auala e finagalo e tatou te ola ai. (Galuega 17:24-27) E finagalo Ieova le Atua ia tatou iloa le upu moni e faatatau iā te ia.—Faitau le 1 Timoteo 2:3, 4.
Aiseā e talia ai e le Atua i latou e fiafia i le upu moni?
O Ieova o le Atua o le upu moni, ma na ia auina mai lona Alo o Iesu ina ia aʻoaʻo tagata i le upu moni. O lea, e tosina atu iā Iesu i latou e fiafia i le upu moni. (Ioane 18:37) O i latou na e finagalo le Atua ia avea ma ona tagata tapuaʻi.—Faitau le Ioane 4:23, 24.
Ua taofia e Satani le Tiapolo le toʻatele o tagata mai i le iloaina o le Atua, e ala i le faasalalau atu o aʻoaʻoga sesē e faatatau i le Atua. (2 Korinito 4:3, 4) O tagata e ʻinoʻino i le lelei, e fiafia i na aʻoaʻoga sesē. (Roma 1:25) Peitaʻi, e faitau miliona tagata lotofaamaoni ua maua le upu moni e faatatau i le Atua, e ala i le suʻesuʻeina o le Tusi Paia.—Faitau le Galuega 17:11.
Faitau Atili
O le ā le Aʻoaʻoga Moni e Uiga i le Atua?
Pe e manatu mamafa mai le Atua iā te oe? Ia aʻoaʻo atili e faatatau i ona uiga ma iloa le auala e mafai ona e mafuta vavalalata atu ai iā te ia.
Aiseā e Suʻesuʻe ai le Tusi Paia?
Ua saunia mai e le Tusi Paia tali i fesili tāua o le olaga mo le faitau miliona o tagata i le lalolagi aoao. Pe e te manaʻo e avea oe ma se tasi o i latou na?


text:
O SE TA'ALOGA MATAGOFIE TELE: I LE VA MOSI'ULA MA LE PISISAMI
I se ta'aloga matagofie na tausinio uma ai o 'au e lua mai i afio’aga Masefau ma Vaitogi i tapua’iga i o laua tamali'i fa'apea le 'au fai upu i totonu o nei afio’aga, ma le mamalu o lea nu'u ma lea nu'u ae maise le talimau mai o Fa'afeagaiga e tu'i mai i maota i alalafaga uma e lua.
E fai atu o nei afio’aga ua masani ma ua leva ona tupulaga i lenei fa’agatama o le kirikiti fa'a-Samoa, e le mafai lava ona o fua se latou 'au si'i i se ta'aloga, ae aunoa ma se tapua’iga.
Lea la ua tali fa'aaliali mai fo'i tama ta'aalo i a latou tapua’iga i se ta'aloga e manaia ma lelei, na alo atu i ai tama fanau a nei alalafaga.
Sa muamua ona tata le 'au a le Mosi'ula, ma sa manaia i le alo atu i le pate, ae fai fo'i si fa'afeufeu mai o le talitua’a a le Pisisami latou ia.
Po'o o le a lava le lelei o ta a se 'au a le Mosi'ula ae lelei foi le faiga a le Pisisami latou ia, i le vave sui mai o latou fa'ate'a, pe a tau taia i se tama ta, e avea lena ma mea e mate gata ai e le tama ta gaioiga, po'o masau lea o le a sau ai lea te'a.
E le taumate le mafaufauga a le tama ta i lena taimi, 'talosia lava ae masau mai, aua o le vaisu lava lena o le te'a ae masau'. A le o lena, e fa'apea i lona mafaufau, 'lemu, ai e leai e masau, e lemu mai nei, masau mai, oi e leai e masani ona lemu…' e o'o mai le te'a o la e le'i mautu lava sona loto.
O le mea e maua, e o'o mai lava te'a patatu i le 'olo, o lea e tau fai finau lava le 'masau ma le lemu' fa'ato'a iloa lava ina ua fano mai o le latou nu'u, 'aua la, makua'i e ka kele a, a'e ka mai i o i le kakou malae e leiloloa uma ai polo.'
A leai lena e pe loa, sau punou mai lava i lalo i le malae kirikiti fa'atoa ea lava i luga pe a fono atu i ai se i si tamaititi, pe na’o le 5 tausaga le matua, 'Iiiiiisah…' tilotilo atu loa i ai, 'Aumai se u fa'amolemole.'
Na tata le 'au a le Mosi'ula, maua lelei le 68 o 'ai ae atoa fo'i o latou pe e 19, ona o le lelei talitua’a i le taimi mulimuli o le tataga a le Mosi'ula, na maua ai le 68 o 'ai.
Ana lelei mai totonu o le malae i a’u tama na i ai, semanu e le maua le 60 'ai a le Mosi'ula.
Ia o le faiga lava lea o lenei ta'aloga, e moni lava o le polo e lapotopoto, e fa’amata e faigofie i le tatou va’ai, ae leaga o le polo e le maualuga, lona uiga la e ta'avili fo'i.
Le itua’iga polo la na e te fa'atamatama loa i ai i lau sapo, o lona uiga e fa'amataga ‘oe e le polo lena.
I le tamua e le'i manuia le latou tataga, i le Afioga i le Patele, Asalemo fa'apea lana soa, o Loia, na o le lua 'ai na maua i le sausaunoaga a Patele.
Fa'ato'a maua 'ai ina ua uma le pe lona fa, ina ua tu mai si tama o Larry lea na ona mauaina 'ai e 11, soso'o mai ai ma Tommy lea fo'i na maua ona 'ai e 14.
Ia sau Duane ona maua le pe lona fitu, e feoloolo ma lana taumafaiga, e maua ona 'ai e 8, soso'o mai i ai ma Talofa, e 6 ona 'ai ia ma si tama o Silllo lea na mauaina 'ai e 4. Ia ma si tama o Vaitogi lea na maua ona 'ai e 8.
E to’atele le 'au fuamoa, ae ou te musu e ta'u ne’i fai fo'i ma e pisa ai, ae sili lena e iloa na’o oe le tou tapuaiga.
E tusa e 51 'ai ia na maua i nai tama ia e toa 7, ao le toatele lava e tai-1 tai-2 po'o tai-3 ai na maua mai ai, ia e lelei fo'i fa'ate'a o le isi 'au ia, e tau su'e atu lava le pa’uuga e pe ai le isi tagata ta.
Na maua lelei o latou 'ai e 68 ae mae’a loa ma le tataga o le latou 'au, ae sauni e talitua’a ae alo le Pisisami i le latou pate.
E fa'aletonu fo'i le tamua a le Pisisami latou ia, i laua tula'i mai fo'i i le pate, fa'atoa maua lava ni 'ai ina ua ta Ma'ape lea na 7 ona 'ai, fa'asolosolo atu ia Marcus, lea na taofia pe.
Na maua 'ai e 11 a Marcus, toe soso'o atu ai ma Angelo a le fa'aolatotoga lea a le Pisisami, lea maua ona 'ai e 21, ae sa maua fo'i 'ai e 4 a si tama o Logomau i le sefulu lea ma muamua.
Tatou ta'aloga la ua toeititi lava a fa'avaivai le 'au a le 'Mosi', ina ua fitu pe, ae ua maua 'ai 45, lona uiga toe 21 'aii ae toe 12 pe la e i lalo.
Ma le vaai tau o le 'au matamata, o le mea malosi lava le toe ola mai o le talitua’a ma fa'ate'a a le 'Mosi', na o le misi lava o le ta, 'olo, mane'e i luga e fa'apea lava e iloa se mea e le polo pe'a sapo nei e le talitua-a.
Ia o na fai mai lava lea o le finauga i le toe 3 pe ae toe 6 'ai la e tuli e le Pisi.
Maua le pe totoe ai le toe lua pe, ae o le mea fo'i ua toe 4 'ai, toe maua le isi pe totoe ai le masaga ma le la tama, ae toe 2 'ai la e totoe.
Na maua le pe toe loa o le masaga ma lua 'ai, na ta i tai i le sami, ma tutusa loa le ta'aloga i le 68 'ai, ua matua susu lava vae a tama ta, ao o le mea latou ia, e pei o mata o 'aeto' mata a le talitua-a.
Ia ona te'a maii lava o le te'a mulimuli lena e le fa'ate'a, misi le ta ua fa'apea ai ua i le sami polo, ma le fa'alogo atu ua patatu mai i le 'olo.
O se ta'aloga manaia ia i le maimoa, e fai o 'au lelei uma nei i lenei tausaga, ae mau pea o le fa'atuatua o le isi tama ta'alo i le isi tama ta'alo.
Ua toeititi ona tatou fa'amavae atu lea i le liki kirikiti, ae lago lona 'Aafia i si ona vao', e momoli atu le fa'afetai o le tagata faitau Nusipepa i le tatou kamupani lea e fai lava ma a tatou paaga lelei, i le auina atu lea o tala i le kirikiti i lea tausaga ma lea tausaga.
E maua lou fa'amanuiga e aumai e le Atua, i lenei auaunaga mo le atunu'u i tausaga uma, fa'amalo atu i le Afioaga i le Faipule ia Toatasi Archie Solia'i ma lou 'au faigaluega.
Le kamupani ua lauiloa i le Teritori nei, GHC Reid ma le pia o Samoa, o le Vailima.


text:
Le Manatu o le Tusi Paia i Faiga Faatauatane ma Tauafafine
E LĒ o talia lava i le tele o atunuu faaipoipoga i le itupā e tasi. Peitaʻi, i le 2015, na faailoa mai ai e le Faamasinoga Maualuga i Amerika, le aloaʻia faaletulafono o faaipoipoga i le itupā e tasi i le atunuu atoa. Mulimuli ane e tele saʻiliʻiliga na faia e tagata i le Initaneti i lenei mataupu. O se tasi o fesili sa tele ina lāgā, “O le ā le manatu o le Tusi Paia i faaipoipoga i le itupā e tasi?”
E lē o iai se faamatalaga patino a le Tusi Paia e faatatau i aiā tatau e tusa ai o faaipoipoga i le itupā e tasi. Ae o le fesili e sili ona tāua, O le ā le manatu o le Tusi Paia e faatatau i faiga faatauatane ma tauafafine?
E toʻatele tagata e mafaufau ua latou iloa le tali, e aunoa ma le suʻesuʻeina totoʻa o le Tusi Paia. Peitaʻi e feteenaʻi a latou tali! Ua faapea mai nisi o loo manino e inosia i le Tusi Paia faiga faatauatane ma tauafafine. Ae ua faapea mai isi o le poloaʻiga i le Tusi Paia ia “alofa atu i lou tuaoi,” e lagolagoina ai so o se faiga taufeusuaʻiga.—Roma 13:9.
O LE Ā LE MANATU O LE TUSI PAIA?
O fea o faamatalaga nei e te faapea mai e saʻo?
E taʻusalaina i le Tusi Paia faiga faatauatane ma tauafafine.
E faataga i le Tusi Paia faiga faatauatane ma tauafafine.
O loo uunaʻia i le Tusi Paia le ʻinoʻino po o le faailogatagata i ē e tauatane ma tauafafine.
TALI:
SAʻO. Ua taʻua i le 1 Korinito 6:9, 10: “O tane e momoe ma isi tane . . . e lē fai mo latou tofi le malo o le Atua.” E faatatau foʻi lenei manatu i tamaʻitaʻi ma fafine.—Roma 1:26.
SESĒ. Ua aʻoaʻoina i le Tusi Paia e na o se tane ma se fafine ua faaipoipo e tatau ona faia feusuaʻiga.—Kenese 1:27, 28; Faataoto 5:18, 19.
SESĒ. E ui lava e taʻusalaina i le Tusi Paia faiga faatauatane ma tauafafine, ae e lē o faalaeiauina ai le faailogatagata, faiga faasolitulafono, po o so se auala lē lelei lava e faia i ē e tauatane ma tauafafine.—Roma 12:18. [1]
O le ā le Talitonuga o Molimau a Ieova?
E talitonu Molimau a Ieova o taʻiala tau amio a le Tusi Paia, o le auala aupito i sili lea ona lelei e ola ai, ma ua latou filifili e tausisi i na taʻiala. (Isaia 48:17) [2] O lea e teena ai e Molimau a Ieova amioga lē mamā uma taufeusuaʻiga, e aofia ai faiga faatauatane ma le tauafafine. (1 Korinito 6:18) [3] O le ituaiga olaga lenā ua filifilia e Molimau a Ieova, ma o la latou lava lenā filifiliga saʻoloto.
E taumafai Molimau a Ieova e mulimuli i le Tulafono Faaauro, e ala i le feutagaʻi ma isi i le auala e latou te mananaʻo e feutagaʻi mai ai isi iā i latou
I le taimi e tasi, e taumafai Molimau a Ieova e “tausisi i le filemu ma tagata uma.” (Eperu 12:14) E latou te teena faiga faatauatane ma tauafafine, ae e latou te lē faamalosia isi ia talitonu i o latou manatu, e latou te lē faia foʻi ni soligatulafono e faaalia ai le ʻinoʻino i tagata e faia ia faiga, pe fiafia pe a faalogo i ni faiga solitulafono na faia iā i latou. E taumafai Molimau a Ieova e mulimuli i le Tulafono Faaauro, e ala i le feutagaʻi ma isi i le auala e latou te mananaʻo e feutagaʻi mai ai isi iā i latou.—Mataio 7:12.
Pe e Lagolagoina i le Tusi Paia le Faailogatagata?
O isi ua faapea mai e lagolagoina i le Tusi Paia le faailogatagata i ē e tauatane ma tauafafine, ma o ē e mulimuli i taʻiala tau amio a le Tusi Paia e faailogatagata. Ua latou faapea mai, ʻE leʻi fetuutuunaʻi mafaufau o tagata i le taimi na tusia ai le Tusi Paia. Ae i aso nei ua tatou talia tagata uma po o le ā lava le tupuaga, atunuu, po o faiga tau feusuaʻiga e mananaʻo i ai.’ E latou te manatu o le teena o ē e tauatane ma tauafafine, e tutusa lenā ma le teena o tagata e ese o latou lanu. Pe e saʻo lenā faatusatusaga? E leai. Aiseā?
Talu ai e eseese le teena o amioga faatauatane ma tauafafine, ma le teena o tagata e tauatane ma tauafafine. Ua taʻua i le Tusi Paia e tatau i Kerisiano ona faaaloalo i ituaiga uma o tagata. (1 Peteru 2:17) [4] Peitaʻi e lē uiga atu lenā manatu e tatau ona talia e Kerisiano ituaiga uma o amioga.
Seʻi manatu i se faatusatusaga: Seʻi faapea e te manatu i le ulaula e leaga ma matuā ʻinoʻino i ai. Ae faapefea pe afai o se tasi e te lua faigaluega e ulaula? Po o le a avea oe ma sē e lē fetuutuunaʻi ona e ese lou manatu e faatatau i le ulaula? Po o le a faapea ai e te faailogatagata iā te ia ona e te lē ulaula? Afai e tauanau oe e lē e te lua faigaluega e sui lou manatu i le ulaula, po ua lē avea ai o ia ma sē e lē fetuutuunaʻi ma faailogatagata?
Ua filifili Molimau a Ieova e ola e tusa ai ma taʻiala tau amio a le Tusi Paia. E latou te lē taliaina gaoioiga e taʻusalaina i le Tusi Paia. Ae e latou te lē faifai pe faileagaina tagata e ese a latou faiga mai iā i latou.
Po ua Faasāsā Naʻuā le Tusi Paia?
Ae faapefea tagata e iai o latou faanaunauga tauatane ma tauafafine? Pe na fananau mai ma na faanaunauga? Pe afai o le tulaga lenā, po ua faasāsā naʻuā pe a faapea atu e sesē ona latou gaoioi e tusa ai ma o latou tuʻinanauga?
E leai se faamatalaga i le Tusi Paia e faapea na fananau mai nisi e tauatane ma tauafafine, e ui o loo taʻua ai o nisi tagata e iai ni uiga ua matuā mauaa iā i latou. Peitaʻi, ua taʻua i le Tusi Paia pe afai e tatou te mananaʻo e faafiafia le Atua, e tatau ona matuā teena amioga e aofia ai faiga faatauatane ma tauafafine.—2 Korinito 10:4, 5.
Ua faapea mai nisi ua faasāsā naʻuā le Tusi Paia. Peitaʻi o o latou manatu e faavae mai i le manatu e faapea, e tatau ona tatou gaoioi e tusa ma o tatou tuʻinanauga. Pe faapea mai foʻi e tāua tele tuʻinanauga i feusuaʻiga, e lē tatau la ona taofiofia ma e lē mafai lava ona pulea. Peitaʻi, ua faamamaluina i le Tusi Paia tagata e faapea e mafai ona latou teena na tuʻinanauga. I le lē pei o meaola, e mafai ona filifili tagata e lē gaoioi e tusa ma o latou tuʻinanauga.—Kolose 3:5. [5]
Seʻi manatu i se faatusatusaga: Ua fai mai nisi tagata atamamai, o uiga e pei o le ita, e ono tuufaasolo mai i mātua. E leai se faamatalaga patino a le Tusi Paia o le ita e tuufaasolo mai i mātua, ae o loo faapea mai o nisi tagata e “itaitagofie” ma “ita leaga.” (Faataoto 22:24; 29:22) Peitaʻi ua taʻua foʻi i le Tusi Paia: “Inā tuu ia le ita ma soia le lotoa.”—Salamo 37:8; Efeso 4:31.
E toʻaitiiti i latou e lē ioe i lenei fautuaga pe faapea mai ua soona faasāsā mo ē o loo iai faanaunauga ita. O le mea moni, e oo lava i na tagata atamamai o ē e talitonu o le ita o se uiga e fanau mai ma se tasi, o loo taumafai malosi foʻi e fesoasoani i tagata ina ia pulea na faanaunauga.
O le tulaga foʻi lenā o loo faia e Molimau a Ieova i so o se amioga e feteenaʻi ma tapulaa a le Tusi Paia, e aofia ai feusuaʻiga i le va o se alii ma se tamaʻitaʻi e leʻi faaipoipo. O nei tulaga uma e faatatau i ai le fautuaga i le 1 Tesalonia 4:4, 5: “Ia taʻitasi outou ona iloa pulea o lona lava tino ina ia paia ma mamalu, ae e lē o le tuʻinanau o le manaʻo tele i feusuaʻiga.”
“Sa Faapena Foʻi Nisi o Outou”
E eseese uma talaaga ma olaga na ola ai i latou na mananaʻo e avea ma Kerisiano i le uluaʻi senituri, ma na faia e nisi ni suiga mataʻina i o latou olaga. O se faataʻitaʻiga, o loo taʻua i le Tusi Paia “ē e faitaaga, o ē e ifo i tupua, o ē e mulilulua, o tauatane, o tane e momoe ma isi tane,” ona faapea atili mai lea: “Sa faapena foʻi nisi o outou.”—1 Korinito 6:9-11.
Ina ua faapea mai “sa faapena foʻi nisi o outou,” po o uiga atu le Tusi Paia o le a lē toe iai lava ni tuʻinanauga faapena i ē ua lē toe faia faiga faatauatane ma tauafafine? E lē o le tulaga lenā, auā ua lapataʻi mai foʻi le Tusi Paia: “Ia outou savavali pea i la le agaga, ona outou lē faia lea o tuʻinanauga o le tino.”—Kalatia 5:16.
Ia mātau, e lē o faapea mai le Tusi Paia o le a lē iai lava i se Kerisiano se tuʻinanauga lē talafeagai. Nai lo o lea, o loo faapea mai o le a filifili se Kerisiano e lē faatinoina lenā tuʻinanauga. Ua aʻoaʻoina Kerisiano ia pulea na tuʻinanauga, nai lo o le mafaufau pea i ai ma iʻu ai ina faatino.—Iakopo 1:14, 15. [6]
O lea, o loo faaeseese mai i le Tusi Paia tuʻinanauga ma gaoioiga. (Roma 7:16-25) O se tagata e iai ni tuʻinanauga faatauatane pe tauafafine, e mafai ona ia pulea mea e mafaufau i ai, e pei lava foʻi ona ia pulea so o se tuʻinanauga sesē, e aofia ai faanaunauga matapeʻapeʻa, ita, ma le mulilua.—1 Korinito 9:27; 2 Peteru 2:14, 15.
E ui e tausisi Molimau a Ieova i taʻiala tau amio o loo i le Tusi Paia, ae e latou te lē faamalosia atu o latou manatu i isi. E latou te lē taumafai foʻi e suia tulafono ia e puipuia aiā tatau a ē e ese le auala e ola ai mai iā i latou. O le feʻau o loo talaʻia e Molimau a Ieova o se feʻau lelei, ma e latou te naunau e faailoa atu i ē uma o le a faalogo mai.—Galuega 20:20.
^ 1. Roma 12:18: “Ia nonofo filemu ma tagata uma.”
^ 2. Isaia 48:17: “O aʻu o Ieova, lou Atua, o Lē o loo aʻoaʻo oe i mea e aogā iā te oe.”
^ 3. 1 Korinito 6:18: “Ia sosola ese i le faitaaga.”
^ 4. 1 Peteru 2:17: “Ia āva i ituaiga uma o tagata.”
^ 5. Kolose 3:5: “O le mea lea, ia fasiotia tuʻinanauga i o outou itutino, o le faitaaga, o amioga lē mamā, le tuʻinanau i feusuaʻiga.”
^ 6. Iakopo 1:14, 15: “Ua faaosoosoina tagata taʻitoʻatasi ona ua tosina ma maileia i ona lava tuʻinanau. Auā a tō le tuʻinanau, ona fanau mai ai lea o le agasala.”
Faitau Atili
Pe o Taʻua i le Tusi Paia le Faaipoipo o Tagata o le Itupā Lava e Tasi?
E sili atu le silafia o Lē na faavaeina faaipoipoga i le auala e maua ai se faatasiga e tumau ma fiafia.


text:
Mataupu ma Fuaiupu—O Ai na Tuuina i le Tusi Paia?
SEʻI faapea o oe o se Kerisiano o loo ola i le uluaʻi senituri. Ua maua e lau faapotopotoga se tusi mai i le aposetolo o Paulo. A o e faalogo atu o faitau mai, e te mātauina e tele ina sii mai ai e Paulo “tusitusiga paia,” o Tusitusiga Eperu. (2 Timoteo 3:15) Ua e faapea ifo, ʻOu te fia iloa po o fea na ia sii mai ai nei upu.’ Peitaʻi e lē faigofie lenā mea. Aiseā?
E LEAI NI MATAUPU PO O NI FUAIUPU
Seʻi manatu i foliga o manusikulipi o “tusitusiga paia” sa maua i aso o Paulo. O se tasi o na manusikulipi o loo faaalia mai i le ata, o se vaega o le tusi a Isaia mai i Tusi Tāʻai o le Sami Mate. O le ā sau mātau i le ata? E solo atoa le tusitusiga e leai ni faailoga. E lē o iai foʻi ni fuainumera o mataupu ma fuaiupu e pei ona iai i aso nei.
E leʻi vaevaeina e i latou na tusia le Tusi Paia la latou feʻau i mataupu po o fuaiupu. Sa latou tusia le feʻau atoa na tuuina mai e le Atua, ina ia mafai foʻi ona maua e le ʻaufaitau le feʻau atoa ae lē na o ni nai vaega. Pe e lē o le mea lenā e te manaʻo i ai pe a e maua se tusi tāua mai i sē e te alofa i ai? E te faitauina le tusi atoa, ae lē na o ni nai vaega.
Peitaʻi, sa iai se faafitauli ona o le leai o ni mataupu po o ni fuaiupu. Na pau le auala na iloa ai upu na sii mai e Paulo, o faaupuga e pei o le, “e pei ona tusia,” po o le ʻe pei ona taʻua e Isaia.’ (Roma 3:10; 9:29) Sa faigatā ona maua le mea e sii mai ai na upu, seʻi vaganā na e masani lelei i “tusitusiga paia.”
E lē gata i lea, o na “tusitusiga paia” e lē na o se feʻau se tasi mai i le Atua. E oo ane i le faaiʻuga o le senituri muamua T.A., ua iai se tuufaatasiga o ni tusi eseese e 66. O le pogai lenā ua fiafia ai le toʻatele o le ʻaufaitau o le Tusi Paia i aso nei, ona ua faafuainumera mataupu ma fuaiupu ma ua faigofie ai ona latou maua se faaupuga patino, e pei o le tele o faaupuga na sii mai e Paulo i ana tusi.
Atonu e te fesili, ʻO ai la na tuuina fuainumera o mataupu ma fuaiupu i le Tusi Paia?’
O AI NA TUUINA I AI MATAUPU?
Ua viiviia le faifeʻau Peretania o Stephen Langton, o lē na mulimuli ane avea ma Akiepikopō o Canterbury, ona o le vaevaeina o le Tusi Paia i mataupu. Sa ia faia faapea i le amataga o le senituri lona 13 T.A., a o avea ma faiaʻoga i le Iunivesite o Pale i Falani.
A o leʻi oo i taimi o Stephen, sa faataʻitaʻia e tagata atamamai auala eseese e vaevae ai le Tusi Paia i ni vaega lāiti po o mataupu, ma e foliga mai o le māfuaaga autū ina ia faigofie ona maua faamatalaga. Seʻi faaata le faigofie ona latou suʻeina se faaupuga i se mataupu se tasi, nai lo o se tusi atoa, e pei o le tusi a Isaia lea e 66 ona mataupu.
Peitaʻi na aliaʻe mai ai se faafitauli. Na faia e tagata atamamai le tele o auala eseese ma feteenaʻi. O se faataʻitaʻiga, sa vaevaeina le Evagelia a Mareko i le toetoe 50 mataupu nai lo o le 16 lea e iai i aso nei. I aso o Stephen, e toʻatele tamaiti aʻoga mai i atunuu eseese na ō mai i Pale ma aumai a latou lava Tusi Paia. Peitaʻi e leʻi mafai e faiaʻoga ma tamaiti aʻoga ona iloa po o fea o le manusikulipi na latou faasino i ai. Aiseā? Talu ai e eseese le vaevaeina o mataupu i a latou manusikulipi.
O lea na faia ai e Stephen se vaevaega fou o mataupu. Ua taʻua i le tusi The Book—A History of the Bible, “sa fiafia tagata faitau ma tusiupu” i le auala na ia vaevaeina ai, ma “na vave ona salalau atu i atunuu i Europa.” O ia lea na faafuainumeraina mataupu ia e tatou te maua i le tele o Tusi Paia i aso nei.
O AI NA TUUINA I AI FUAIUPU?
I le pe ā ma le 300 tausaga mulimuli ane, i le ogatotonu o le senituri lona 16, na faia ai e le lomitusi lauiloa i Falani, o Robert Estienne se auala faigofie. O lona sini ia uunaʻia le suʻesuʻeina o le Tusi Paia. Sa ia iloa e tāua ona iai se faiga e tutusa ai le faafuainumeraina o mataupu mā fuaiupu.
E lē o Robert na amataina le faiga lenei o le vaevae o mau o le Tusi Paia i fuaiupu. E iai isi na muamua atu na latou faia faapea. O se faataʻitaʻiga, i senituri muamua atu na vaevae ai e tagata Iutaia o ē e toe tusia tusi, le Tusi Paia Eperu atoa po o le Feagaiga Tuai, i fuaiupu ae lē o mataupu. Peitaʻi, sa pei foʻi o le vaevaeina o mataupu sa leai se faiga e tutusa lelei ai.
Sa vaevae e Robert Tusitusiga Kerisiano Eleni po o le Feagaiga Fou i se vaevaega fou o fuaiupu, ona tuufaatasi lea ma le vaevaega o le Tusi Paia Eperu lea ua uma ona iai. I le 1553, na ia lomia ai le uluaʻi Tusi Paia atoa (o se faaliliuga faa-Falani), lea e tutusa lelei ma mataupu ma fuaiupu ia e faaaogā i le tele o Tusi Paia i aso nei. Na faitio mai nisi o lenei faiga ua vaevae ai le Tusi Paia i ni vaega, ma ua foliga mai ai ua eseese ma lē fesootaʻi manatu o le Tusi Paia. Peitaʻi, na vave ona talia ma faaaogā e isi na lomia le Tusi Paia le auala na vaevae ai e Robert le Tusi Paia i fuaiupu.
UA AOGĀ I TAGATA AʻOGA O LE TUSI PAIA
E foliga mai o se auala e faigofie le faafuainumera o mataupu ma fuaiupu. O lenei faiga ua matilatila ai fuaiupu taʻitasi i le Tusi Paia, ma ua faasino saʻo mai le vaega e maua ai. E moni e leʻi faagaeeina e le Atua le vaevaeina o mataupu ma fuaiupu, ma o nisi taimi e lē o saʻo vaega tonu e vavae ai. Peitaʻi ua faigofie ai mo i tatou ona faasino ni fuaiupu sii, ma faamatilatila pe faailoa atu fuaiupu ia atonu e iai sona uiga tāua mo i tatou. O le faiga foʻi lea pe a tatou faamatilatila ni faaupuga e tatou te mananaʻo ia manatua i se tusitusiga po o se tusi.
E ui e aogā le vaevaeina o mataupu ma fuaiupu, ae ia manatua e tāua ona maua le ata atoa pe malamalama i le feʻau atoa na tuu mai e le Atua. Ia fai ma masani le faitau o le mataupu atoa nai lo o le tau ina faitau o ni fuaiupu eseese. O le faia faapea o le a fesoasoani iā te oe e masani lelei ai i ʻtusitusiga paia uma, lea e mafai ona faapotoina ai oe mo le faaolataga.’—2 Timoteo 3:15.
Faitau Atili
Pe e Saʻo Aʻiaʻi le Tusi Paia?
Afai o le Tusi Paia e mai le Atua, e tatau la ona sili atu i lo o se isi lava tusi.
O ā Mea e Manaʻomia Ona E Faia Ina ia Malamalama ai i le Tusi Paia?
E tusa po o lē a lava lou talaaga, e mafai ona e malamalama i le feʻau a le Atua o loo i le Tusi Paia.


text:
“Aua E te Fefe. Ou te Fesoasoani iā te Oe”
SEʻI faapea o loo e savali i le auala tele i le leva o le pō. Ae faafuaseʻi ona e faalogoina se tasi o loo mulimuli atu iā te oe. Pe a e tū, ona ia tū foʻi lea, ae pe a televave lau savali, e faapena foʻi o ia. Ua amata loa ona e momoʻe faatopetope atu i le fale o sau uō o latalata ane. Ina ua tatala mai e lau uō le faitotoʻa ma avatu oe i totonu, ua e lagona le toʻa.
Atonu e leʻi tupu se mea faapena iā te oe, ae e iai mea o le olaga e ono faapopoleina ai oe. O se faaaʻoaʻoga, po o e tauivi e foʻia se vaivaiga, ae o loo faaauau pea ona e faia lenā mea sesē? Pe sa leai sau galuega mo se taimi umi, ma ua faigatā ona maua sau galuega e ui i au taumafaiga? Po o e popole ona ua faasolo ina e matua ma faalētonu lou soifua mālōlōina? Pe e iai se isi mea o loo faapopoleina ai oe?
Po o le ā lava le faafitauli, pe e te lē talisapaia ea le iai o se tasi e mafai ona faasoa atu i ai ou popolega, ma saunia se fesoasoani pe a manaʻomia? Pe e iai sau uō māfana faapena? Ioe, e iai! O Ieova o ia o lau uō, e pei foʻi ona ia faauō ma le augātamā o Aperaamo, e pei ona faamauina i le Isaia 41:8-13. I le fuaiupu e 10 ma le 13, ua fetalai mai Ieova i ana auauna: “Aua e te fefe, auā ou te faatasi ma oe. Aua e te vaai solo, auā o aʻu o lou Atua. Ou te faamalosi iā te oe. Ou te matuā fesoasoani iā te oe. Ou te matuā lagolagoina oe i loʻu lima taumatau o le amiotonu. Auā o aʻu o Ieova lou Atua, o loo uuina lou lima taumatau, o Lē e fai atu iā te oe, ʻAua e te fefe. Ou te fesoasoani iā te oe.’”
“OU TE MATUĀ LAGOLAGOINA OE”
Pe e lē faalaeiauina oe i nei upu? Seʻi faaāta le vaaiga o loo faamatala mai e Ieova! E lē o faamatala mai i lenei vaaiga, o loo lua savavali faatasi ma uulima ma Ieova, e ui o se manatu manaia. Pe afai o loo lua savavali ma uulima, e uu e lona lima taumatau lou lima tauagavale. Ae e lē o le tulaga lenā, nai lo o lea o loo faaloaloa atu e Ieova lona “lima taumatau o le amiotonu,” ma uu “lou lima taumatau,” e pei o loo ia tosoina ese oe mai i se tulaga faigatā i le olaga. A o ia faia faapea, ua ia faamalosia oe i lenei faamautinoaga: “Aua e te fefe. Ou te fesoasoani iā te oe.”
Pe e te vaai iā Ieova o se Tamā ma o se Uō alofa e fesoasoani iā te oe pe a e mafatia? E naunau o ia iā te oe, e manatu mamafa i lou tulaga, ma maumauaʻi e fesoasoani iā te oe. Pe a e fesagaʻi ma faigatā, e finagalo Ieova ina ia e lagona le saogalemu, auā e alofa o ia iā te oe. O ia moni “o le fesoasoani sili i taimi o puapuaga.”—Sala. 46:1.
FAALOGONA NOFOSALA I MEA SESĒ SA FAI
O nisi e latou te faasalaina i latou lava ona o ni amioga sa fai i le taimi ua teʻa, ma taumānatu pe faamata ua faamagaloina i latou e le Atua. Pe afai o lou tulaga lenā, ia mafaufau i le tane faamaoni o Iopu o lē na taʻutino mai ʻmea sesē o lona talavou.’ (Iopu 13:26) Na faapena foʻi faalogona o le faisalamo o Tavita, ma ʻaiʻoi atu iā Ieova: “Aua e te manatua aʻu agasala ma aʻu solitulafono a o ou talavou.” (Sala. 25:7) Talu ai e tatou te lē lelei atoatoa, ua tatou ʻagasala uma ai, ma lē ausia le mamalu o le Atua.’—Roma 3:23.
O le feʻau o loo i le Isaia e 41, sa faaautū atu i tagata o le Atua i aso anamua. O le matuiā o a latou agasala, na filifili ai Ieova e faasalaina i latou e ala i le ave faaaunuua i Papelonia. (Isa. 39:6, 7) Peitaʻi, na manatu le Atua i le taimi o le a ia laveaʻia ai i latou e salamō ma toe foʻi atu iā te ia. (Isa. 41:8, 9; 49:8) O loo faaalia foʻi e Ieova le alofa mutimutivale iā i latou e naunau moni ina ia maua lona finagalo malie.—Sala. 51:1.
Seʻi manatu i le mea na tupu iā Takuya, * o lē na taumafai e foʻia le masaniga lē mamā o le matamata i ata matagā taufeusuaʻiga ma le taaloalo i ona totogasā. Na iai taimi na ia toe lolo atu ai i na vaivaiga. O ā ni ona faalogona? “Na ou manatu ua ou matuā lē aogā lava, peitaʻi ina ua ou faalatalata atu iā Ieova i le tatalo ma ōle atu i lana faamagaloga, na ia laveaʻia aʻu mai i se tulaga leaga.” Na faapefea ona faia e Ieova lenā mea? Na taʻu atu e toeaina i le faapotopotoga a Takuya iā te ia, pe afai e toe lolo atu i ia vaivaiga, ia telefoni atu. Ua ia taʻutino mai: “E leʻi faigofie le vili atu iā i latou, peitaʻi, pe a ou vili i ai e faamalosia ai aʻu.” Na faatulaga e toeaina se asiasiga faaleoleo mamoe a le ovasia matagaluega iā Takuya. Na taʻu atu e le ovasia matagaluega iā te ia: “E leʻi teʻiteʻi lava ou sau, ae na talosaga mai toeaina ina ia ou asiasi mai. Na latou filifilia oe ina ia e mauaina lenei asiasiga faaleoleo mamoe.” E manatua e Takuya: “Sa ou faia le agasala, ae ua fesoasoani mai Ieova iā te aʻu e ala mai i toeaina.” Na agaʻigaʻi i luma Takuya ma avea ma paeonia sauatoa, ma o loo auauna nei i se ofisa o le lālā. E pei o le mea na tupu i lenei uso, o le a laveaʻia foʻi oe e le Atua mai i se tulaga leaga.
POPOLE I LE SAʻILIA O MEA E OLA AI
O le leai o se galuega, o le puna lea o popolega o le toʻatele. O nisi ua vāea mai i a latou galuega ma ua matuā faigatā ona suʻe se isi auala e maua ai se alagātupe. Seʻi manatu i ou faalogona pe afai e lē taliaina oe i le tele o fale faigaluega. I na tulaga, e lagona ai e nisi le leai o se uiga mautinoa. E faapefea ona fesoasoani Ieova iā te oe? Atonu e lē faafuaseʻi ona ia aumaia se galuega talafeagai mo oe, ae atonu e fesoasoani iā te oe e manatuaina le faamatalaga lenei a le tupu o Tavita: “Sa ou talavou, a o lenei ua ou toeaina, ae ou te leʻi iloa lava se tagata amiotonu ua tuulafoaʻiina, po o ana fanau o ʻaisi mo ni meaʻai.” (Sala. 37:25) E tāua oe i le silafaga a Ieova, ma o lona “lima taumatau o le amiotonu” e mafai ona fesoasoani iā te oe e maua mea e te manaʻomia ma auauna pea iā te ia.
Na tofo foʻi Sara mai i Kolomupia i le mana laveaʻi o Ieova. Sa iai sana galuega e pisi ae lelei le totogi i se kamupani taulau manuia. Sa manaʻo o ia e faia le mea sili mo Ieova, o lea na ia faamavae ai mai lana galuega ma amata ona paeonia. Peitaʻi, e leʻi faigofie ona maua le galuega faavaitaimi na ia manaʻo ai. Na faatū lana tamaʻi fale aisakulimi, peitaʻi na faasolo ina uma ana tupe ma tapuni ai loa le faleoloa. Ua faapea mai Sara: “Ou te faafetaia Ieova ona na mafai ona ou tumau i tausaga e tolu.” Na ia aʻoaʻoina le eseesega o mea taugatā ma mea e manaʻomia moni, ma aua neʻi soona popole i le isi aso. (Mata. 6:33, 34) Mulimuli ane, na vili mai le pule o lana galuega, ma ofo mai le tulaga lea sa ia galue muamua ai. Na ia tali atu i le pule e faatoʻā ia talia lana talosaga, pe afai e galue faavaitaimi, ma maua ai le taimi mo ana mea faaleagaga. E ui lava e leʻi toe telē se tupe na maua e Sara e pei o le taimi muamua, ae o loo mafai lava ona faaauau lana paeonia. Ua ia faapea mai: “Na ou lagona le aao alofa o Ieova.”
POPOLE I LE FAASOLO INA MATUA
O se tasi o popolega sili o le faasolo ina matua. O le toʻatele o tagata ua oo i le tausaga e litaea ai, ma taumānatu ai po ua lava a latou tupe e ola ai i se olaga sologa lelei. Ua latou popole foʻi i faafitauli o le soifua mālōlōina a o faasolo ina matutua. E lē taumatea o Tavita na ʻaiʻoi atu iā Ieova: “Aua e te lafoaʻiina aʻu ina ua ou toeaina; aua e te tuua aʻu ina ua mou atu loʻu malosi.”—Sala. 71:9, 18.
E faapefea la i auauna a Ieova ona maua le lagona mautinoa a o faasolo ina matutua? E manaʻomia ona latou atiaʻe pea le faatuatua i le Atua, ma maufaatuatuaina o ia o le a ia saunia mea e latou te manaʻomia. Pe afai na latou ola i se olaga sologa lelei i tausaga ua mavae, e manaʻomia la ona faafaigofie o latou olaga ma lotomalilie i mea ua maua. Atonu e lelei mo le soifua mālōlōina ma maua le fiafia i le taumafa i se “ipu fualaau faisua,” nai lo o le “povi poʻa peti.” (Faata. 15:17) Pe afai e te uaʻi atu i le faafiafiaina o le finagalo o Ieova, o le a ia tausia oe a o faasolo ina e matua.
Seʻi manatu i le faaaʻoaʻoga a José ma Rose, o ē ua auauna faataimi atoa mo Ieova mo le silia i le 65 tausaga. I le tele o tausaga, sa la tausia le tamā o Rose, o lē na manaʻomia le tausiga i taimi uma. E lē gata i lea, sa onosaia foʻi e José se taotoga ma togafitiga o le kanesa. Pe na faaloaloa mai e Ieova lona aao taumatau e fesoasoani i lenei ulugalii faamaoni? Ioe, ae faapefea? E auala mai iā Tony ma Wendy, o se ulugalii i le faapotopotoga na saunia se fale e nonofo ai i laʻua. Na mananaʻo Tony ma Wendy e ofo fua atu lenei fale i paeonia faataimi atoa. I tausaga ua mavae, na masani ona vaaia e Tony mai i se faamalama o le faleaʻoga, le auai e lē aunoa o José ma Rose i le faiva i le fanua. Na ia talisapaia i laʻua ona o lo laʻua maelega, ma sa iai se aafiaga tele o lenei mea iā te ia. Talu ai o le faaaogāina e lenei ulugalii matutua o o laʻua olaga atoa mo Ieova, na uunaʻia ai Tony ma Wendy e aumai i laʻua e latou te nonofo. Ua 15 nei tausaga talu ona la fesoasoani iā José ma Rose, lea ua silia i le taʻi 80 o laʻua tausaga. Ua manatu lenei ulugalii matutua i le fesoasoani a lenei ulugalii talavou ifo o se meaalofa mai iā Ieova.
Ua faaloaloa mai foʻi e le Atua lona “lima taumatau o le amiotonu” iā te oe. Po o le a e tali atu e ala i le tuu atu o lou lima i Lē o loo folafola mai iā te oe: “Aua e te fefe. Ou te fesoasoani iā te oe”?
^ pala. 11 Ua suia nisi igoa.


text:
SU’A: TAUAU INA MOU ATU LE MAMALU MA LE TAUA MAMANU A SAMOA
O le soona ta solo o mamanu a Samoa i vaega o le tino e pei o ogavae ma tauau, aemaise ai foi le lolomi i mitiafu, o ni isi ia o auala e manatu ni isi o tufuga ta tatau, ua atagia mai ai le manatu mama o ni isi o tagata i le taua ma le mamalu o mamanu a Samoa, ma ua agai foi ina mou atu le faataua e nisi o ia tulaga.
E talitonu le Aiga Sa Sua o lo o fitoi tonu i ai le galuega o le taina o tatau e faaaoga i ai mamanu a Samoa, e tasi lava le auala e ala ai ona ta mamanu i le tino o le tagata, pe afai o lea tagata o lo o laei i le soga’imiti po o le malu.
“E le o se mea sa’o le ta o le soga’imiti i le ogavae, tauau poo le lolomi foi i mitiafu, e le atagia mai ai le mamalu o le soga’imiti pe afai e fai faapena, o le soga’imiti lava ia o le laei lea a tama tane, e onomea ai foi le tama tane pe afai e taoto sa’o le laei i le vaega tonu o le tino e tatau ona ta ai,” o le saunoaga lea a le susuga Su’a Vaofusi Pogisa Su’a, o se tasi o tufuga ta tatau mai Samoa na malaga mai e auai i le tauvaga ta tatau, lea o le a faatautaia i Alega i le “Tisa’s Barefoot Bar” i le aso a taeao mo le tolu aso.
O Su’a, o lona uso o Su’a Faumuina Tupou Su’a ma le la tausoga o Pogia Aiulu Faumuina, o i latou ia e o mai i le Aiga Sa Sua o Gagaifovao Lefaga, se tasi o Aiga ta tatau i Samoa, ua malaga faapitoa mai e avea ma ni isi o tufuga iloga o le a auai i le tauvaga ta pe’a o lenei tausaga, e atoa i ai le 8 o tausaga talu ona faia lenei tauvaga.
O le agaga autu e pei ona taua e Tisa ina ua fesiligia e tusa ai o lenei faamoemoe, o le maua lea e le atunuu o le avanoa e maimoa ai i ni isi o tufuga ta tatau e tupuga mai i Aiga ta tatau iloga o le atunuu, e malaga mai e auai i lenei faamoemoe taua.
“Ua ou manatu e aumai le aiga Sa Sua mai Lefaga, e faasoa mai foi lo latou silafia e faatatau i lenei galuega,” o le saunoaga lea a Tisa.
Na taua e Su’a i se faatalatalanoaga ma le Samoa News ananafi, e iloa le tatau moni pe afai na ta i ‘au o lo o faatino ai le galuega, ae afai o se tatau na ta i se masini, o lona talitonuga e le o se tatau lena mea.
Saunoa Su’a, o ‘au e tolu e faaaoga e soo se tufuga e ta ai le tatau e aofia ai le ‘ta pulu’; ‘togi ‘aso’ ma le ‘au mono’, poo le ‘au teu’.
Fai mai lana mau, “e tofu lava ‘au nei e tolu ma le aoga, e eseese foi taimi e faaaoga ai pe a ta le tatau, e le mafai la ona faapea mai le tufuga ta tatau sa faaaoga le masini e tapulu ai le pe’a pe tusi ai fo’i le ata, aua e ese le ‘au tapulu ese le ‘au teu.”
Saunoa Su’a, o le taua o mamanu a Samoa o lo o atagia i lana tatau, o lo o faailoa atu ai tu ma agaifanua a le atunuu i le lalolagi, e tatau foi la ona faataua ma puipui malu i ai Samoa uma, e pei foi ona naunau Aiga ta tatau a le atunuu e puipui ma faataua.


text:
ʻOA TAUTELE MAI I LE AFIOGA A LE ATUA | FAATAOTO 27-31
Ua Faamatalaina i le Tusi Paia se Avā Lelei
O loo iai i le Faataoto mataupu e 31 se feʻau tāua mo le tupu o Lemueli mai i lona tinā. O ana fautuaga atamai na aʻoaʻoina ai Lemueli i le saʻilia o se avā lelei.
O se avā lelei e faatuatuaina
E na te avatu ni fautuaga aogā e faatatau i filifiliga a le aiga, ae e tumau pea ona gauaʻi
E maufaatuatuaina o ia e lana tane i le faia o filifiliga atamai, e lē tau fesili i mea uma mo le faamaoniga mai i lana tane
O se avā lelei e galue mamafa
E lē soona faaalu tupe ma e ola i se olaga faigofie ina ia lelei ma talafeagai laʻei o lona aiga, ma ia lava a latou meaʻai
E galue mamafa ma e na te vaavaaia lelei lona aiga i le ao ma le po
O se avā lelei o se tagata faaleagaga
E mataʻu i le Atua ma atiaʻe se faiā lelei ma ia


text:
O se Tusi Paia na Faia Ina ia Umi Ona Faaaogā
E leai se isi tusi e sili ona tāua i Molimau a Ieova nai lo o le Tusi Paia. E latou te suʻesuʻeina e lē aunoa ma faaaogā e aʻoaʻo ai isi i le tala lelei o le Malo o le Atua. (Mataio 24:14) Talu ai e tele taimi e faaaogā ai le Tusi Paia, e vave la ona faaleagaina. O lea ua faia ai e Molimau a Ieova le tele o taumafaiga fitā, ina ia faamautinoa ai e foliga manaia ma e umi ona faaaogā le lomiga ua toe teuteuina i le 2013 O le Tusi Paia o le Faaliliuga a le Lalolagi Fou.
E tatau ona malosi ma umi ona faaaogā le Tusi Paia fou. Na ō atu sui o Molimau a Ieova o loo galulue i lo latou fale lomitusi i Wallkill, Niu Ioka, i Amerika, ma talanoa ma le peresitene o se kamupani lomitusi e faatatau i la latou fuafuaga mo se Tusi Paia. Peitaʻi na faapea mai le peresitene: “E lē mafai ona fai se Tusi Paia lenā o loo outou mananaʻo ai. E ui e lē manaia laʻu tala, ae o le mea moni ua faia le tele o Tusi Paia ina ia faamanaia ai luga o se laulau po o se fata tusi, ae e lē ina ia umi ona faaaogā.”
I le taimi ua mavae, na iai nisi o Tusi Paia o le Faaliliuga a le Lalolagi Fou e leʻi umi ona faaaogā, ma o nisi taimi na toʻulu ai laupepa ona o le vevela o le tau. Na iloilo e i latou sa iai i le fale lomitusi faavaa eseese, o kelū, ma isi metotia i le tuufaatasia o tusi, ina ia taumafai ai e fai se Tusi Paia e umi ona lelei i so o se ituaiga o tau. E tusa ai o a latou saʻiliʻiliga, na faia ai loa ni Tusi Paia faataʻitaʻi ma ave i nisi o Molimau i atunuu e eseese tau, o tau e matuā vevela ma tau e matuā mālūlū, e faataʻitaʻi ai pe e tumau lo latou lelei.
Ina ua mavae masina e ono, na toe faafoʻi mai Tusi Paia e fai ai se iloiloga. Na fai e i latou e galulue i le fale lomitusi nisi faaleleiga i Tusi Paia ma toe tufa atu isi kopi e faataʻitaʻi, ma e 1,697 le aofaʻiga o Tusi Paia sa fai ai faataʻitaʻiga. O nisi o Tusi Paia sa faaleagaina ona o ni mea na tutupu faafuaseʻi. O se faataʻitaʻiga, na iai se Tusi Paia na susū i le timu i le po atoa, a o le isi na lofia i le vai ona o ni lologa mai i se afā. O faaiʻuga mai i nei faataʻitaʻiga ma mea na tutupu i Tusi Paia na tufa atu, na maua ai ni faamatalaga aogā i le faia o se Tusi Paia e umi ona faaaogā.
I le 2011, a o faia pea faataʻitaʻiga, na faatau ai e Molimau a Ieova ni masini e lelei ma vave ai le tuufaatasia o tusi, mo a latou fale lomitusi i Wallkill i Amerika, ma Ebina i Iapani. O lo latou sini, ia lava Tusi Paia e tusa ai o le aofaʻiga na manaʻomia, ma ia tutusa lelei foliga o Tusi Paia e saunia i nei nofoaga eseese e lua.
Faafitauli i le Faavaa
I le amataga o le 2012, na amata ai ona saunia e nei fale lomitusi Tusi Paia o loo iai nei o le Faaliliuga o le Lalolagi Fou i le lanu uliuli ma le lanu mūmū paauli, e faaaogā ai le una o le polyurethane e fai ai le faavaa fou. Peitaʻi, o le kelū ma vaega e faapipii i totonu o le faavaa o le tusi ia e faaaogā i nei masini fou, e leʻi faataʻitaʻia muamua pe e lelei. O lea, na vave ona mafiti le faavaa pe a faapipii i ai le Tusi Paia, ma e lē mafolafola lelei. E ui i taumafaiga na toe fai, ae e leʻi foʻia ai lea faafitauli. O lea na taofia ai le toe lomiaina o nei Tusi Paia.
Na taʻua e i latou na gaosia se tasi o nei mea e fai ai faavaa, o se faafitauli masani lea e iai mo Tusi Paia e vaivai faavaa ma e faigatā ona foʻia. Peitaʻi, nai lo o le faia loa o se faavaa e malō, na maumauaʻi pea Molimau e saunia se Tusi Paia e vaivai le faavaa ma e manaia foliga. E fā masina o fai ni faataʻitaʻiga, e aofia ai le tuufaatasiga eseese o kelū ma vaega e faapipii i totonu o le faavaa. O le iʻuga, na maua se auala e mafai ona fai ai se Tusi Paia e vaivai le faavaa ma e mafolafola lelei e lē mafiti. O lea, na toe amata ai ona lomiaina Tusi Paia.
Toe Taofia le Lomia o Tusi Paia
Iā Setema 2012, na toe faatonuina ai fale lomitusi a Molimau a Ieova e taofia le lomia o faaliliuga o loo iai nei, ae tufa atu kopi o le Tusi Paia o loo totoe, ma faatali mo le taimi e lomia ai le lomiga ua toe teuteuina O le Tusi Paia o le Faaliliuga a le Lalolagi Fou. Na fuafua o le a tatalaina lea Tusi Paia iā Oketopa 5, 2013 i le fonotaga faaletausaga a le Watch Tower Bible and Tract Society of Pennsylvania.
Na maua e fale lomitusi kopi o le Tusi Paia fou e ala atu i komepiuta i le Aso Faraile, Aokuso 9, 2013 ma amata loa ona lomiaina i le aso na sosoo ai. Na lomia le uluaʻi kopi atoa o lenei Tusi Paia iā Aokuso 15. I le fitu vaiaso na sosoo ai, na galulue ai i le ao ma le po i latou uma i fale lomitusi i Wallkill ma Ebina, ina ia lomia ma auina atu Tusi Paia e 1,600,000 ma na lava lelei mo i latou uma na auai i le polokalame o le fonotaga faaletausaga.
E ui e manaia ma e umi ona faaaogā lenei Tusi Paia fou, ae e sili atu ona tāua le feʻau faasaoola o loo iai. Ina ua maua le Tusi Paia a se tasi o fafine i Amerika, na tusi o ia i le aso na sosoo ai e faapea: “Ua mafai ona ou malamalama lelei i le Tusi Paia ona o lenei faaliliuga.”


text:
FA’AMAONIA TU’UAIGA O LE SOLI TOFAGA USO LONA TO’ALUA
Ua fa’amaonia e le Fa’amasinoga Fa’aitumalo moliaga o le fa’atupu vevesi fa’asaga i le alii o Mapu Leota, ona o se fa’alavelave lea na tula’i mai i le masina o Mati 2012, ina ua ia tago tago i le itutinosa a le uso o lona to’alua a’o moe.
Na matua teena e Leota lea tuuaiga, ma mafua ai loa ona faataunuuina lana faamasinoga iloilo e pei ona faia i le taeao ananafi, i luma o le alii faamasino ia John Ward II, peitai ina ua mae’a ona faafofoga le faamasinoga i molimau a le malo, na tuuina mai ai loa lana faaiuga e nofosala Leota i le moliaga o le faatupu vevesi i nofoaga faitele.
E le’i lelei se molimau a le tina sa aafia i lenei mataupu ona o le tagi ao ia nofoia le nofoa molimau i le taeao ananafi.
O nisi o molimau a le malo e aofia ai le tina sa aafia ma lona to’alua, o ia foi o se ali’i leoleo su’esu’e i le Matagaluega o le Puipuiga o le Saogalemu Lautele.
I faamaumauga a le faamasinoga sa taua ai e faapea, na faateia le tina na aafia a’o momoe ma si ona to’alua ma le la fanau i le potu malolo o le latou fale i Nuuuli, ina ua ia faalogoina se tagata o tago tago atu i lona itutinosa (tulou).
Na te’i le tina ma nofo a’e i luga, ma ia vaaia ai le ua molia i loo tu mai i ona vae, o le taimi lava lea na ia fafaguina ai lona to’alua, peitai e ala a’e lona to’alua ua fuli mai le tua o le ua molia ua savali aga’i atu i fafo o le fale.
Na faailoa e le tina na aafia i leoleo, e le o se taimi muamua lea ua faia ai e Mapu uiga nei ia te ia.
E le’i nofo lelei le mataupu i le va o le ua molia ma le toalua o le uso o lona to’alua i le po na tulai mai ai le faalavelave, ina ua taumafai le toalua o le tina na aafia e fesiligia le ua molia i le mafuaaga ua ia faia ai lenei gaioiga, peitai na oso mai foi le ua molia ma ia teena tuuaiga faasaga ia te ia.
O loo tumau pea poloaiga o loo tatala ai le ua molia i tua, e faatali ai le aso Gafua lea ua faatulaga e lau ai lona faasalaga.
O le moliaga o le faatupu vevesi i nofoaga faitele, e mafai ona faasala ai se tasi i le toese mo le umi e le silia ma le 6 masina, pe faasala foi i le salatupe e le silia ma le $500, poo le faasala foi i faasalaga uma ia e lua.


text:
Tala 87: Talavou o Iesu i le Malumalu
VAAI i le tama talavou lenā e talanoa i tamāloloa matutua. O i latou o faia‘oga i le malumalu o le Atua i Ierusalema. Ma o le tama o Iesu. Ua tuputupu a‘e o ia. Ma ua 12 nei ona tausaga.
Na tete‘i faia‘oga ona e tele mea e iloa e Iesu e uiga i le Atua ma mea ua tusia i le Tusi Paia. Ae aiseā e lē o iai i inā Iosefa ma Maria? O fea o i ai i la‘ua? Se‘i o tatou sa‘ilia.
I tausaga uma, e ō ai Iosefa ma lona aiga i Ierusalema mo le faamanatuga faapitoa e ta‘ua o le Paseka. O se malaga umi le sau mai Nasareta i Ierusalema. E leai ni taavale ma ni nofoa afi. O le tele o tagata e savavali, ma e tusa e tolu aso ona faato‘ā oo lea o i latou i Ierusalema.
Ae o le taimi nei ua to‘atele le aiga o Iosefa. Ua iai ni uso ma tuafafine lāiti o Iesu e tatau ona vaavaaia. Ia, o le tausaga lenei na malaga ai Iosefa ma Maria ma la la fanau i se malaga umi i Nasareta. Na la‘ua manatu o loo ō mai Iesu ma isi o le au malaga. Ae ina ua latou mālōlō i le i‘uga o le aso, sa la‘ua lē mauaina Iesu. Na la‘ua su‘eina o la‘ua aiga ma uō, ae sa lē iai o ia ma i latou! O lea na la‘ua toe fo‘i ai i Ierusalema e toe su‘e mai o ia.
Mulimuli ane ona la‘ua maua lea o Iesu i ina ma faia‘oga. O loo faalogologo iā i latou ma tuufesili i ai. Ma na ofo uma tagata i le poto o Iesu. Ae na faapea atu Maria: ‘La‘u tama e, aiseā ua e faia ai lenei mea iā i ma‘ua? Ua popole tele lou tamā ma a‘u i le su‘eina o oe.’
‘Aiseā lua te sa‘ili mai ai iā te a‘u?’ o le tali lea a Iesu. ‘Pe lua te le‘i iloa e tatau ona ou iai i le fale o lo‘u Tamā?’
Ioe, e fiafia Iesu i le mea e a‘oa‘oina ai o ia e uiga i le Atua. Pe e lē o le ala lenā tatou te manana‘o ai? I lona aiga i Nasareta, e alu ai Iesu i sauniga mo le tapua‘iga i vaiaso uma. Ua ia a‘oa‘oina ni mea se tele i le Tusi Paia ona e faalogologo lelei o ia. Se‘i pei i tatou o Iesu ma mulimuli i lana faata‘ita‘iga.
Luka 2:41-52; Mataio 13:53-56.
Fesili
- E fia tausaga o Iesu i le ata, ma o fea o iai o ia?
- O le ā e faia e Iosefa faatasi ma lona aiga i tausaga uma?
- I le i‘uga o le aso a o malaga atu i le fale, aiseā na toe fo‘i ai Iosefa ma Maria i Ierusalema?
- O fea na maua ai e Iosefa ma Maria ia Iesu, ma aiseā ua ofo uma ai tagata?
- O le ā na fai atu ai Iesu i lona tinā o Maria?
- E faapefea ona tatou pei o Iesu i le a‘oa‘oina o mea e faatatau i le Atua?
Fesili faaopoopo
- Faitau le Luka 2:41-52.
E ui lava na faatonuina e le Tulafono e na o tane e auai i tausamiga faaletausaga, ae o le ā le faaa‘oa‘oga lelei na faia e Iosefa ma Maria mo mātua i aso nei? (Luka 2:41; Teu. 16:16; 31:12; Faata. 22:6)
Na faapefea ona faia e Iesu se faaa‘oa‘oga lelei mo fanau i aso nei i le usiusita‘i i o latou mātua? (Luka 2:51; Teu. 5:16; Faata. 23:22; Kolo. 3:20)
- Faitau le Mataio 13:53-56.
O ai uso moni e to‘afā o Iesu o loo ta‘ua o latou igoa i le Tusi Paia, ma na faapefea ona faaaogā mulimuli ane ona uso e to‘alua i le faapotopotoga Kerisiano? (Mata. 13:55; Galu. 12:17; 15:6, 13; 21:18; Kala. 1:19; Iako. 1:1; Iuta 1)
Faitau Atili
Ua Malaga Atu le Aiga o Iesu i Ierusalema
Ua popole Iosefa ma Maria ina ua la lē maua Iesu. Peitaʻi, ua maofa Iesu i lo la lē iloa o le mea e maua ai o ia.


text:
Tala 6: Se Atalii Lelei ma Sē e Leaga
VAAI atu nei iā Kaino ma Apelu. Ua matutua uma i la‘ua. Ua avea Kaino ma se faifaato‘aga. Na te totōina ni fatu ma laau aina ma fualaau.
Ua avea Apelu ma se e tausi mamoe. E fiafia o ia e tausi tama‘i mamoe. E tutupu a‘e i latou e avea ma mamoe lapopo‘a, ma e le‘i umi ae maua sana lafu mamoe na te tausia.
O se tasi aso sa avatu ai ni a la mea alofa i le Atua. Sa aumaia e Kaino ni fua sa ia totōina. Ae o Apelu o ana mamoe e sili atu ona lelei. Sa fiafia Ieova i a Apelu ma lana mea alofa. Ae sa le fiafia o ia i a Kaino. Pe e te iloa aiseā?
E le gata sa lelei le mea alofa a Apelu, ae o ia fo‘i o se tagata lelei. E alofa o ia iā Ieova ma lona uso. Ae o Kaino e leaga; e lē alofa o ia i lona uso.
Sa fai atu le Atua iā Kaino e sui ona ala. Ae sa lē faalogo i ai Kaino. Sa ita tele o ia auā sa fiafia le Atua iā Apelu. Sa fai atu loa Kaino iā Apelu, ‘Se‘i ta ō ia i le fanua.’ I inā, ina ua na o i la‘ua, sa ta ai loa e Kaino lona uso o Apelu. Sa telē le ta sa ia fasiotia ai o ia. Pe e le o se mea leaga ea lea ua faia e Kaino?
E ui lava ina oti Apelu, ae o loo manatua pea o ia e le Atua. Sa lelei Apelu, ma e le faagaloina e Ieova tagata faapena. O lea la i se isi aso o le a toe faaola mai e le Atua Apelu, ma o le a lē toe oti o ia. E mafai ona ola e faavavau o ia i lenei lalolagi. Pe e le o se mea lelei le iloaina o tagata lelei faapena e pei o Apelu?
Ae e lē fiafia le Atua i tagata e pei o Kaino. Ina ua uma ona fasiotia e Kaino lona uso, sa faasala loa o ia e le Atua i lona tuli mamao eseina o ia mai le tele o isi tagata o lona aiga. Ina ua alu ese atu Kaino e ola i le isi vaega o le lalolagi, sa ia aveina se tasi o ona tuafafine, ma avea ma ana avā.
Mo se vaitaimi na nonofo ai Kaino ma lana avā ma fai ai se la fanau. Sa faaipoipo isi atalii ma afafine o Atamu ma Eva ma sa maua fo‘i ni fanau. Ma ua to‘atele loa tagata i le lalolagi. Se‘i o tatou a‘oa‘oina e uiga i ni isi o i latou.
Kenese 4:2-26; 1Ioane 3:11,12; Ioane 11:25.
Fesili
- O ā galuega ua faia e Kaino ma Apelu?
- O ā meaalofa na aumaia e Kaino ma Apelu iā Ieova?
- Aiseā sa fiafia ai Ieova i le meaalofa a Apelu, ae aiseā sa le fiafia ai i le meaalofa a Kaino?
- Na faape‘ī le amio a Kaino, ma na faapefea ona taumafai Ieova e faasa‘o o ia?
- O le ā na faia e Kaino ina ua na o i la‘ua ma lona uso i le fanua?
- Faamatala le mea na tupu iā Kaino ina ua uma ona fasiotia lona uso.
Fesili faaopoopo
- Faitau le Kenese 4:2-26.
Na faapefea ona faamatala e Ieova le tulaga mata‘utia sa iai Kaino? (Kene. 4:7)
Na faapefea ona faaalia e Kaino le mea sa i lona loto? (Kene. 4:9)
O le ā le silafaga a Ieova i le faamasaaina o le toto o ē e lē sala? (Kene. 4:10; Isa. 26:21)
- Faitau le 1 Ioane 3:11, 12.
Aiseā na ita tele ai Kaino, ma e faapefea ona avea lenā ma lapata‘iga mo i tatou i aso nei? (Kene. 4:4, 5; Faata. 14:30; 28:22)
E faapefea ona faaalia e le Tusi Paia, e mafai ona tatou tutumau i le faamaoni tusa lava pe e tetee tagata uma o lo tatou aiga iā Ieova? (Sala. 27:10; Mata. 10:21, 22)
- Faitau le Ioane 11:25.
O le ā le faamautinoaga ua saunia e Ieova mo i latou uma e maliliu ona o le amiotonu? (Ioa. 5:24)
Faitau Atili
Apelu
—“E ui Ina Oti o Ia, ae o Loo Tautala Mai Pea”
O le ā e mafai ona tatou a‘oa‘oina mai iā Apelu ma lona faatuatua, e ui e itiiti ni faamatalaga o loo i le Tusi Paia e uiga iā te ia?


text:
Faafesootaʻi Mai i Matou
E matou te fiafia e fesoasoani iā i latou e naunau i le Tusi Paia ma la matou galuega o loo faia i le lalolagi aoao. Ia faafesootaʻi Molimau a Ieova i lou vaipanoa e ala i se tasi o auala o loo taʻua i inei.
Vili pe tusi mai iā i matou e faaaogā ai faamatalaga o loo taʻua i lalo
Italia
Congregazione Cristiana dei Testimoni di Geova
Via della Bufalotta 1281
I-00138 ROMA RM
ITALY
+39 06-872941
Itula e Tatala ai le Ofisa
Aso Gafua i le Aso Faraile
8:00 a.m. i le 12:00 p.m. ma le 1:00 p.m. i le 5:00 p.m.


text:
O Iʻa o le Tafolā!
I tausaga taʻitasi i le amataga o Iulai, e taunuu ai tafolā fafine e taʻua o southern right whales (Eubalaena australis) i le talafatai i saute o Santa Catarina i Pasili. O nei tafolā e ō mai i le faitau selau o maila mai i se ogāsami e latalata i le Anetatika, ina ia fananau ma faafailele a latou tama i se ogāsami papaʻu. Mo ni nai masina, e fiafia tagata e nonofo i lea vaipanoa ma ē e tafafao ma maimoa i matafaga po o luga o papa, e matamata i tafolā fafine ma a latou tama a o mālōlō pe taaalo i le sami. *
Iʻa e Lapopoʻa ae e Fepuna ma Tafiti i le Sami
O le umī o se tafolā fafine e mafai ona oo atu i le 52 futu (16m), e pe tusa o le umī o ni pasi se lua, ma o lona mamafa e ono oo atu i le 80 tone. E masani lava e lanu uliuli lona tino, ae o isi taimi e lanu paʻepaʻe nisi vaega o o latou manava. E telē lona ulu, e toetoe o le kuata o lona tino atoa. O lona gutu e umī ma e faaofuofu ae e leai sona gogo e pei o isi ituaiga o tafolā. Pe a alu i luma, e tā lona siʻusiʻu i luga ma lalo, nai lo le tā i autafa e pei o isi iʻa. Pe a sui le itu e alu agaʻi i ai, e apatā ona ʻapaʻapa lea e taitutusa ma le auala e ave ai se vaalele.
O le itu e mataʻina ai, e ui e lapopoʻa nei ituaiga tafolā, ae e vavai o latou tino ma o se mea e maofa ai pe a tāfiti. E mafai ona e iloa atu se tafolā o loo folau, pe a lālā i luga lona siʻusiʻu mo se taimi umi; o loo apatā lona siʻusiʻu, pe a sii i luga lona siʻusiʻu ma matuā faapalasi i lalo o le sami; ma o loo puna maualuga, pe a puna ese atoa lona tino mai i le sami, ona toe faapalasi lea i lalo ma matuā pisi ai le sami, ma e mafai ona iloa atu mai i se mea mamao.
Faailoga Mataʻina e Iloa Ai
I luga ma autafa o ulu o nei ituaiga tafolā, e iai se paʻu malō e lanu paʻepaʻe pe samasama, e ufitia i le tele o mea e pei o ni tamaʻi ula po ni tamaʻi paa (cyamids), ia e taʻua o utu o tafolā. Ua faamatala e Karina Groch, o se sooupu i le polokalame o le Brazilian Right Whale Project: “E pei lava ona eseese tulagālima o tagata, e faapena foʻi ona eseese foliga o nei paʻu malō, ma e faigofie ai ona iloa tafolā taʻitasi. Pe a afea e nei tafolā o matou ogāsami, e matou te puʻeina ata o foliga eseese o paʻu malō o loo i luga o o latou ulu, ma tuu i se tusi.”
Na taʻua e saienitisi e suʻesuʻeina meaola, e faigatā ona iloa tonu le matutua o nei ituaiga tafolā pe a mamate, ona e leai ni o latou nifo. I sa latou fua faatatau, atonu e ola nei tafolā i le pe ā ma le 65 tausaga. *
Auala Uigaese e ʻAi Ai
E ʻai e tafolā o le right whale meaola ninii e pei o tamaʻi paa ma ula. I itu e lua o lona aulamu pito i luga, e iai mea e pei o ni lauulu uumi (baleen plates). A o aau, e faamaga lona gutu ina ia alu atu i totonu le vai, ona toe vaimamā mai lea i fafo, ae totoe ai meaola ninii ia e pipii i lauulu. O lenei auala e mafai ai e le tafolā ona ʻai le silia i le lua tone o meaola ninii e pei o ni ula ma paa i le aso.
I le tau māfanafana (Ianuari/Fepuari), e ō ai tafolā o le southern right whale i le ogāsami i le Anetatika, e aai ai ina ia faatele ai le gaʻo i o latou tino. O lenei gaʻo mafiafia e aogā e faamāfanafana ai le tafolā pe a iai i se ogāsami mālūlū, ma e fai ma ana meaʻai pe a malaga atu i se isi ogāsami.
Aiseā na Fagotaina ai e Tagata?
E amata mai i le senituri lona 18 ma faasolo mai ai, na matuā saʻili e i latou e fagotaina tafolā, nei ituaiga tafolā i atunuu i le itu i saute o le lalolagi. Na manatu nei tagata fagota o le tafolā “saʻo” lea e tatau ona saʻilia. Aiseā? Talu ai e tuai le aau a nei tafolā, e faigofie la ona puʻe, e oo lava i se tagata fagota e faaaogāina se paopao ma se matatao. I le lē pei o isi tafolā, pe a tapē le right whale, e opeopea ona o le tele o le gaʻo o loo iai. O lea e faigofie ai i ē e fagotaina tafolā ona toso i le matafaga.
E lē gata i lea, sa avea gaʻo ma mea e pei o ni lauulu o loo i tainifo o na tafolā, o ni oloa tāua i lenā vaitaimi. Sa faaaogā le gaʻo e faamumū ai molī o le auala ma fai ma suāuu. Ae sa faaaogā mea e pei o ni lauulu e fai ai nonoa o ofu, fue, ma ʻaso o faamalu. O mea e pei o ni lauulu mai i se tafolā se tasi, e mafai ona faatau ma faatupe ai se suʻesuʻega atoa!
I le amataga o le senituri lona 20, na faaitiitia ai lenei ituaiga tafolā ma lē toe avea ai ma se faiga e maua ai ni tupe, ona o le soona fagotaina. I Pasili, na tapunia i le 1973 le fale tafolā mulimuli. E ui ua amata ona toe maua nisi o ituaiga tafolā, ae o loo iai pea i se tulaga lamatia isi ituaiga tafolā.
O le tafolā o le right whale o se faaaʻoaʻoga mataʻina lea o le lavelave ma le anoanoaʻi o ituaiga meafaiola eseese i le lalolagi. Ua faamaonia mai ai le mataʻina o le atamai ma le malosi o Lē na foafoaina nei mea, o le Tufuga Sili o Ieova le Atua.—Salamo 148:7.
^ pala. 2 O isi ogāsami e aai ai tafolā e latalata i le talafatai o Anitenitina, Ausetalia, Aferika i Saute, ma Uruguay, faapea motu o Aukilani i Niu Sila.
^ pala. 8 Na faamauina e saienitisi ituaiga e tolu o le tafolā o le right whale. E ese mai i le Eubalaena australis ia e maua i atunuu i le itu i saute o le lalolagi, e iai le Eubalaena glacialis ma le Eubalaena japonica ia e maua i atunuu i le itu i mātū o le lalolagi.


text:
Molimau a Ieova
—Galulue Autasi ma le Lē Faailogatagata
E faitau afe maota mo tapua‘iga ma ofisa o Molimau a Ieova ua fausia i le lalolagi aoao. O nei fale e tusia o latou ata, fausia, ma tausia lelei e tagata Molimau a Ieova lava ia. Ia maimoa i le auala ua galulue autasi ai tagata o loo tauofo e fai nei galuega i le lalolagi aoao, e ui lava i le eseese o a latou gagana ma atunuu.
Faitau Atili
Aiseā ma e Faapefea Ona Fausia Maota mo Sauniga a Molimau a Ieova?
Aiseā ua taʻua ai nofoaga mo la matou tapuaʻiga o Maota mo Sauniga? Aʻoaʻo atili pe faapefea i nei nofoaga ona aogā i a matou faapotopotoga.


text:
La Matou Galuega Lomitusi
O se Tusi Paia na Faia Ina ia Umi Ona Faaaogā
O le Tusi Paia o le Faaliliuga a le Lalolagi Fou lea na toe teuteuina i le 2013, e lē gata e manaia ona foliga ae e umi foʻi ona faaaogā.
Ua Maua le JW.ORG i le Silia ma le 300 Gagana!
Ua faapefea ona saunia e Molimau a Ieova faamatalaga aogā mai i le Tusi Paia i le tele o gagana? E faapefea ona faatusatusa lenei tulaga agaʻi i upega tafaʻilagi lauiloa o loo iai?
Galuega Faaliliu i Mekisikō ma Amerika Tutotonu
Aiseā ua faaliliuina ai e Molimau a Ieova i Mekisikō ma Amerika Tutotonu lomiga faale-Tusi Paia i le silia ma le 60 gagana, e aofia ai le gagana Maya, Nahuatl, ma le Low German?
Maufaatuatuaina e Faaliliu “Afioga Paia a le Atua”—Roma 3:2
E tele Tusi Paia sa faaaogā e Molimau a Ieova i le senituri na mavae atu. Aiseā na latou faaliliuina ai le Tusi Paia i le gagana Peretania faaonapōnei?


text:
Samoan
E muamua ona ou tapui le tapu a Tupo. E pei o le fetalaiga ia Malietoa Taulapapa. Ma ou moli malu i puega, i paia ma mamalu o le aso.
- Created by: rowena
- Created on: 03-10-13 00:29
Card #1
E muamua ona ou tapui le tapu a Tupo. e pei o le fetalaiga ia Malietoa Taulepapa. Ma ou moli malu i puega, i paia ma mamalu o le aso. Aua o Samoa, e le o se atunuu tali ola. O Samoa o le atunuu ua uma ona tofi. Ua taoto i moegalafu ona malala ola. Ua matala ona fausa. O le i'a foi ua uma ona aisa. Ou te le toe asaina le filifili o le vaos, i lona lavelave ma lona notona. Aua o ou paia Samoa, e tui faatuaniutu. Ae tauia ina ou faapea atu, Gona ia ou paia, ou sa ma faiga. Aua o lea ua matua le tuu i valave'a, ia LufiLufi ma Leulumoega, Tuisamau ma Auimatagi, Aiga i le Tai ma le Vaa o Fonoti ae tainane Puleono i Salafai
Card #2
Ia ee ia la i Vaatapu, le paia faatafafao le maota. Aua o lea ua pau ma mamalu, le paia faatafafa o le maota. Aua o lea ua pau ma mamalu, le malae i Kalama nei, aua o lea ua afifio le mamalu ma paia i le faigamalaga mai Samoa. Susu lau susuga i le tamaitai pule, le paia i le aiga faiaoga, ae tainane tama ma teine o le Kolisi o Falealili. Le paia lava lea i le afio o Alalagafa ma le nofo i tulafale, aemaise i le mamalu i le tauaga eseese ia te oe Falealili.
Comments
No comments have yet been made